title: 2005/521/EK: Απόφαση του Συμβουλίου, της 22ας Νοεμβρίου 2004, για υπογραφή της συμφωνίας-πλαισίου μεταξύ της Ευρωπαϊκής Κοινότητας και της Σερβίας και Μαυροβουνίου που θεσπίζει τις γενικές αρχές της συμμετοχής της Σερβίας και Μαυροβουνίου στα κοινοτικά προγράμματα

text:
               22.7.2005

               EL

               Επίσημη Εφημερίδα της Ευρωπαϊκής Ένωσης

               L 192/28

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Νοεμβρίου 2004
   για υπογραφή της συμφωνίας-πλαισίου μεταξύ της Ευρωπαϊκής Κοινότητας και της Σερβίας και Μαυροβουνίου που θεσπίζει τις γενικές αρχές της συμμετοχής της Σερβίας και Μαυροβουνίου στα κοινοτικά προγράμματα
   (2005/521/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως τα άρθρα 13, 71, 80, 95, 127, 137, 149, 150, 151, 152, 153, 157, 166, 175, 280 και 308, σε συνδυασμό με το άρθρο 300 παράγραφος 2 πρώτο εδάφιο δεύτερη φράση,
   την πρόταση της Επιτροπής,
   Εκτιμώντας τα ακόλουθα:

               (1)(2)

               Η Επιτροπή έχει διαπραγματευθεί εξ ονόματος της Κοινότητας, συμφωνία-πλαίσιο με τη Σερβία και Μαυροβούνιο, που θεσπίζει τις γενικές αρχές της συμμετοχής της Σερβίας και Μαυροβουνίου στα κοινοτικά προγράμματα.Με την επιφύλαξη της σύναψής της σε μεταγενέστερη ημερομηνία, η συμφωνία που μονογραφήθηκε στις 4 Οκτωβρίου 2004 θα πρέπει να υπογραφεί,

         ΑΠΟΦΑΣΙΖΕΙ:
   Άρθρο μόνο
   Με την επιφύλαξη της σύναψής της σε μεταγενέστερη ημερομηνία, ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει, εξ ονόματος της Ευρωπαϊκής Κοινότητας, τη συμφωνία-πλαίσιο μεταξύ της Ευρωπαϊκής Κοινότητας και της Σερβίας και Μαυροβουνίου που θεσπίζει τις γενικές αρχές της συμμετοχής της Σερβίας και Μαυροβουνίου στα κοινοτικά προγράμματα.

      Βρυξέλλες, 22 Νοεμβρίου 2004.

            Για το Συμβούλιο

            Ο Πρόεδρος

         B. R. BOT

   ΣΥΜΦΩΝΊΑ-ΠΛΑΊΣΙΟ
   μεταξύ της Ευρωπαϊκής Κοινότητας και της Σερβίας και Μαυροβουνίου που θεσπίζει τις γενικές αρχές για τη συμμετοχή της Σερβίας και Μαυροβουνίου σε κοινοτικά προγράμματα
   Η ΕΥΡΩΠΑΪΚΗ ΚΟΙΝΟΤΗΤΑ, εφεξής «η Κοινότητα»,
   αφενός και
   Η ΣΕΡΒΙΑ ΚΑΙ ΜΑΥΡΟΒΟΥΝΙΟ,
   αφετέρου,
   εφεξής «τα συμβαλλόμενα μέρη»,
   ΕΚΤΙΜΩΝΤΑΣ ΤΑ ΑΚΟΛΟΥΘΑ:

               (1)

               Το Ευρωπαϊκό Συμβούλιο της Κοπεγχάγης, του Δεκεμβρίου 2002, επιβεβαίωσε την ευρωπαϊκή προοπτική των χωρών των Δυτικών Βαλκανίων, ως δυνάμει υποψηφίων, και υπογράμμισε τη βούλησή του να υποστηρίξει τις προσπάθειες τους να προσεγγίσουν την Ευρωπαϊκή Ένωση.

               (2)

               Το Ευρωπαϊκό Συμβούλιο της Θεσσαλονίκης, του Ιουνίου 2003, επιβεβαίωσε ότι η διαδικασία σταθερότητας και σύνδεσης θα παραμείνει το πλαίσιο για την ευρωπαϊκή πορεία των χωρών των Δυτικών Βαλκανίων καθ’όλη τη διαδρομή προς τη μελλοντική προσχώρησή τους και υιοθέτησε «την ημερήσια διάταξη της Θεσσαλονίκης για τα Δυτικά Βαλκάνια: προς την ευρωπαϊκή ολοκλήρωση» που έχει ως στόχο να ενισχύσει περισσότερο τις προνομιακές σχέσεις μεταξύ της ΕΕ και των Δυτικών Βαλκανίων, με βάση την εμπειρία που έχει αποκτηθεί στο πλαίσιο της διεύρυνσης.

               (3)

               Η ημερήσια διάταξη της Θεσσαλονίκης κάλεσε τις χώρες των Δυτικών Βαλκανίων να συμμετάσχουν σε κοινοτικά προγράμματα και υπηρεσίες σύμφωνα με τις αρχές που έχουν θεσπιστεί για τη συμμετοχή των υποψηφίων χωρών, με στόχο να εξοικειωθούν οι ενδιαφερόμενες χώρες και οι πολίτες τους με τις πολιτικές και τις μεθόδους εργασίας της ΕΕ, στηρίζοντας τους έτσι σταθερά στην πορεία προς την ΕΕ και ενθαρρύνοντας τους προς την ευρωπαϊκή ολοκλήρωση.

               (4)

               Η Σερβία και Μαυροβούνιο εξέφρασε την επιθυμία να συμμετέχει σε ορισμένα κοινοτικά προγράμματα.

               (5)

               Οι ειδικοί όροι και οι προϋποθέσεις, συμπεριλαμβανομένης της χρηματοδοτικής συνεισφοράς, όσον αφορά τη συμμετοχή της Σερβίας και Μαυροβουνίου σε κάθε συγκεκριμένο πρόγραμμα θα καθοριστούν με συμφωνία μεταξύ της Επιτροπής των Ευρωπαϊκών Κοινοτήτων, που ενεργεί εξ ονόματος της Κοινότητας, και των αρμόδιων αρχών της Σερβίας και Μαυροβουνίου.

         ΑΠΟΦΑΣΙΖΟΥΝ ΤΑ ΕΞΗΣ:
   Άρθρο 1
   Επιτρέπεται στην Σερβία και Μαυροβούνιο να συμμετέχει στα ακόλουθα κοινοτικά προγράμματα:

               1.

               Τα τρέχοντα κοινοτικά προγράμματα τα οποία περιέχονται στο παράρτημα και είναι ανοιχτά στη συμμετοχή της Σερβίας και Μαυροβουνίου από την έναρξη ισχύος της παρούσας συμφωνίας (στο εξής αναφέρεται ως «η συμφωνία»).

               2.

               Κοινοτικά προγράμματα που έχουν θεσπιστεί ή έχουν ανανεωθεί μετά την έναρξη ισχύος της συμφωνίας και τα οποία περιέχουν ρήτρα η οποία προβλέπει τη συμμετοχή της Σερβίας και Μαυροβουνίου.

         Άρθρο 2
   Η Σερβία και Μαυροβούνιο συνεισφέρει οικονομικά στον γενικό προϋπολογισμό της Ευρωπαϊκής Ένωσης ανάλογα με τα συγκεκριμένα προγράμματα στα οποία συμμετέχει.
   Άρθρο 3
   Εκπρόσωποι της Σερβίας και Μαυροβουνίου μπορούν να συμμετέχουν, ως παρατηρητές και για τα σημεία που αφορούν την Σερβία και Μαυροβούνιο, στην επιτροπή διαχείρισης που είναι αρμόδια για την παρακολούθηση των προγραμμάτων για τα οποία συνεισφέρει οικονομικά η Σερβία και Μαυροβούνιο.
   Άρθρο 4
   Σχέδια και πρωτοβουλίες που υποβάλλονται από συμμετέχοντες της Σερβίας και Μαυροβουνίου υπόκεινται, κατά το δυνατόν, στους ίδιους όρους, κανόνες και διαδικασίες που ισχύουν για τα εν λόγω προγράμματα με εκείνους που εφαρμόζονται για τα κράτη μέλη.
   Άρθρο 5
   Οι ειδικοί όροι και προϋποθέσεις όσον αφορά τη συμμετοχή της Σερβίας και Μαυροβουνίου σε κάθε συγκεκριμένο πρόγραμμα, ιδίως η χρηματοδοτική συνεισφορά που πρέπει να καταβληθεί, ορίζονται με συμφωνία, υπό τη μορφή μνημονίου συμφωνίας, μεταξύ της Επιτροπής, η οποία ενεργεί εξ ονόματος της Κοινότητας, και της Σερβίας και Μαυροβουνίου.
   Στην περίπτωση που η Σερβία και Μαυροβούνιο υποβάλει αίτηση για κοινοτική εξωτερική βοήθεια, βάσει του κανονισμού (ΕΚ) αριθ. 2666/2000 του Συμβουλίου, της 5ης Δεκεμβρίου 2000, όπως τροποποιήθηκε από τον κανονισμό (ΕΚ) αριθ. 2415/2001 του Συμβουλίου, της 10ης Δεκεμβρίου 2001, σχετικά με την παροχή βοήθειας προς την Αλβανία, τη Βοσνία Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας, ή σύμφωνα με οποιοδήποτε άλλο παρόμοιο κανονισμό που προβλέπει την παροχή κοινοτικής εξωτερικής βοήθειας στην Σερβία και Μαυροβούνιο που ενδέχεται να υιοθετηθεί στο μέλλον, οι όροι που διέπουν τη χρήση της κοινοτικής βοήθειας από την Σερβία και Μαυροβούνιο ορίζονται σε συμφωνία χρηματοδότησης.
   Άρθρο 6
   Το μνημόνιο συμφωνίας ορίζει, σύμφωνα με τον δημοσιονομικό κανονισμό της Κοινότητας, ότι οι οικονομικοί έλεγχοι ή οι λογιστικοί έλεγχοι διεξάγονται, από την Ευρωπαϊκή Επιτροπή, τον OLAF και το Ελεγκτικό Συνέδριο των Ευρωπαϊκών Κοινοτήτων, ή υπό την εποπτεία τους.
   Θεσπίζονται λεπτομερείς διατάξεις όσον αφορά τον οικονομικό και το λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν την ανάθεση στην Ευρωπαϊκή Επιτροπή, στον OLAF και στο Ελεγκτικό Συνέδριο, εξουσιών αντίστοιχων με εκείνες που διαθέτουν έναντι δικαιούχων ή συμβασιούχων που είναι εγκατεστημένοι στην Κοινότητα.
   Άρθρο 7
   Η συμφωνία ισχύει επ’ αόριστον.
   Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή κοινοποίηση στο άλλο συμβαλλόμενο μέρος. Η παρούσα συμφωνία παύει να ισχύει έξι μήνες από την ημερομηνία της εν λόγω κοινοποίησης.
   Άρθρο 8
   Το αργότερο τρία χρόνια από την ημερομηνία έναρξης ισχύος της παρούσας συμφωνίας, και στη συνέχεια ανά τρία χρόνια, τα δύο συμβαλλόμενα μέρη μπορούν να αναθεωρήσουν την εφαρμογή της παρούσας συμφωνίας βάσει της πραγματικής συμμετοχής της Σερβίας και Μαυροβουνίου σε ένα ή περισσότερα κοινοτικά προγράμματα.
   Άρθρο 9
   Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που αναφέρονται στη συνθήκη αυτή και, αφετέρου, στο έδαφος της Σερβίας και Μαυροβουνίου.
   Άρθρο 10
   Η παρούσα συμφωνία αρχίζει να ισχύει την ημερομηνία λήψης της τελευταίας γραπτής κοινοποίησης μέσω διπλωματικής οδού, με την οποία κάθε συμβαλλόμενο μέρος ενημερώνει το άλλο ότι έχει ολοκληρωθεί η διαδικασία έναρξης ισχύος της παρούσας συμφωνίας.
   Άρθρο 11
   1.   Η παρούσα συμφωνία εκδίδεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα και στην επίσημη γλώσσα της Σερβίας και Μαυροβουνίου.
   2.   Όταν τα όργανα της Ευρωπαϊκής Ένωσης δεσμευτούν να δημοσιεύσουν όλες τις επίσημες πράξεις στη μαλτέζικη γλώσσα στην Επίσημη Εφημερίδα της Ευρωπαϊκής Ένωσης, η συμφωνία θα εκδοθεί επίσης σε δύο αντίτυπα στην εν λόγω γλώσσα.
   3.   Όλες οι γλωσσικές αποδόσεις του παρόντος κειμένου είναι εξίσου αυθεντικές.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу

         За Савет министара Србије и Ирне Горе

   ΠΑΡΑΡΤΗΜΑ
   ΚΑΤΑΛΟΓΟΣ ΤΩΝ ΤΡΕΧΟΝΤΩΝ ΚΟΙΝΟΤΙΚΩΝ ΠΡΟΓΡΑΜΜΑΤΩΝ ΤΟΥ ΑΡΘΡΟΥ 1

               —

               Καταπολέμηση των διακρίσεων (2001-2006) (1)

               —

               Καταπολέμηση του κοινωνικού αποκλεισμού (2002-2006) (2)

               —

               Κοινοτικές ενέργειες υπέρ της πολιτικής για τους καταναλωτές (2004-2007) (3)

               —

               Κοινοτικό πρόγραμμα δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006) (4)

               —

               Κοινοτικό πρόγραμμα δράσης για την προώθηση της συμμετοχής του ευρωπαίου πολίτη στα κοινά (2004-2006) (5)

               —

               Κοινοτική δράση στον τομέα της δημόσιας υγείας (2003-2008) (6)

               —

               Πολιτισμός 2000 (2000-2006) (7)

               —

               Τελωνεία (2003-2007) (8)

               —

               Daphne II (2004-2008) (9)

               —

               eContent Plus (2004-2008) (10)

               —

               eLearning (2004-2006) (11)

               —

               Erasmus Mundus (2004-2008) (12)

               —

               Fiscalis (2003-2007) (13)

               —

               Ισότητα μεταξύ γυναικών και ανδρών (2001-2006) (14)

               —

               Hercule (2004-2006) (15)

               —

               Ευφυής ενέργεια – Ευρώπη (2003-2006) (16)

               —

               Life (2000-2006) (17)

               —

               Leonardo da Vinci II (2000-2006) (18)

               —

               Marco Polo (2003-2010) (19)

               —

               Media Plus (20)/Media Training (21) (2001-2006)

               —

               Πρόγραμμα για την ασφαλέστερη χρήση του Διαδικτύου (2005-2008) (22)

               —

               Έκτο πρόγραμμα πλαίσιο ΕΤΑ (2002-2006) (23)

               —

               «Socrates II» (2000-2006) (24)

               —

               Νεολαία (2000-2006) (25)

      (1)  Βλέπε απόφαση 2000/750/ΕΚ του Συμβουλίου, της 27ης Νοεμβρίου 2000, σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001 έως 2006) (ΕΕ L 303 της 2.12.2000, σ. 23).

      (2)  Βλέπε απόφαση αριθ. 50/2002/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 2001, για τη θέσπιση προγράμματος κοινοτικής δράσης για την ενθάρρυνση της συνεργασίας μεταξύ κρατών μελών για την καταπολέμηση του κοινωνικού αποκλεισμού (ΕΕ L 10 της 12.1.2002, σ. 1).

      (3)  Βλέπε απόφαση αριθ. 20/2004/ΕΚ του Ευρωπαϊκού Κοινοβουλίου και του Συμβουλίου, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004 έως 2007 (ΕΕ L 5 της 9.1.2004, σ. 1).

      (4)  Βλέπε απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (ΕΕ L 138 της 30.4.2004, σ. 31).

      (5)  Βλέπε απόφαση 2004/100/ΕΚ του Συμβουλίου, της 26ης Ιανουαρίου 2004, σχετικά με τη θέσπιση κοινοτικού προγράμματος δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (ΕΕ L 30 της 4.2.2004, σ. 6).

      (6)  Βλέπε απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την υιοθέτηση προγράμματος κοινοτικής δράσης στον τομέα της δημόσιας υγείας (2003-2008) (ΕΕ L 271 της 9.10.2002, σ. 1).

      (7)  Βλέπε απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος «Πολιτισμός 2000» (ΕΕ L 63 της 10.3.2000, σ. 1) και απόφαση αριθ. 626/2004/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για την τροποποίηση της απόφασης αριθ. 508/2000/ΕΚ για τη θέσπιση του προγράμματος «Πολιτισμός 2000» (ΕΕ L 99 της 3.4.2004, σ. 3).

      (8)  Βλέπε απόφαση αριθ. 253/2003/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2003, για την υιοθέτηση προγράμματος δράσης για τα τελωνεία στην Κοινότητα (Τελωνεία 2007) (ΕΕ L 36 της 12.2.2003, σ. 1).

      (9)  Βλέπε απόφαση αριθ. 803/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την υιοθέτηση κοινοτικού προγράμματος δράσης (2004 έως 2008) σχετικά με την πρόληψη και την καταπολέμηση της βίας εις βάρος παιδιών, νέων και γυναικών και την προστασία των θυμάτων και των ομάδων κινδύνου (Daphne II) (ΕΕ L 143 της 30.4.2004, σ. 1).

      (10)  Δεν έχει ακόμα εκδοθεί. Βλέπε COM(2004) 96 τελικό, 2004/0025 (COD).

      (11)  Βλέπε απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την υιοθέτηση πολυετούς προγράμματος (2004-2006) για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα eLearning) (ΕΕ L 345 της 31.12.2003, σ. 9).

      (12)  Βλέπε απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για τη θέσπιση προγράμματος για την ενθάρρυνση της ποιότητας στην ανωτάτη εκπαίδευση και την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008) (ΕΕ L 345 της 31.12.2003, σ. 1).

      (13)  Βλέπε απόφαση αριθ. 2235/2002/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2002, για την υιοθέτηση κοινοτικού προγράμματος για τη βελτίωση της λειτουργίας των φορολογικών συστημάτων στην εσωτερική αγορά (Fiscalis 2003-2007) (ΕΕ L 341 της 17.12.2002, σ. 1).

      (14)  Βλέπε απόφαση 2001/51/ΕΚ του Συμβουλίου, της 20ής Δεκεμβρίου 2000, για τη θέσπιση προγράμματος σχετικά με την κοινοτική στρατηγική-πλαίσιο για την ισότητα μεταξύ γυναικών και ανδρών (2001-2005) (ΕΕ L 17 της 19.1.2001, σ. 22).

      (15)  Βλέπε απόφαση αριθ. 804/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση δράσεων στον τομέα της προστασίας των οικονομικών συμφερόντων της Κοινότητας (Hercule) (ΕΕ L 143 της 30.4.2004, σ. 9).

      (16)  Βλέπε απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, για την υιοθέτηση πολυετούς προγράμματος δράσης στον τομέα της ενέργειας: «Ευφυής ενέργεια–Ευρώπη» (2003-2006) (ΕΕ L 176 της 15.7.2003, σ. 29).

      (17)  Βλέπε κανονισμό (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, σχετικά με το χρηματοδοτικό μέσο για το περιβάλλον (LIFE) (ΕΕ L 192 της 28.7.2000, σ. 1)· κανονισμός όπως τροποποιήθηκε από τον κανονισμό (ΕΚ) αριθ. 1682/2004 (ΕΕ L 308 της 5.10.2004, σ. 1).

      (18)  Βλέπε απόφαση αριθ. 1999/382/ΕΚ του Συμβουλίου, της 26ης Απριλίου 1999, για τη θέσπιση της δεύτερης φάσης του κοινοτικού προγράμματος επαγγελματικής κατάρτισης «Leonardo da Vinci» (ΕΕ L 146 της 11.6.1999, σ. 33).

      (19)  Βλέπε κανονισμό (ΕΚ) αριθ. 1382/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών (πρόγραμμα Marco Polo) (ΕΕ L 196 της 2.8.2003, σ. 1).

      (20)  Βλέπε διορθωτικό στην απόφαση 2000/821/ΕΚ του Συμβουλίου, της 20ής Δεκεμβρίου 2000, για την εφαρμογή προγράμματος ενθάρρυνσης της ανάπτυξης της διανομής και της προώθησης των ευρωπαϊκών οπτικοακουστικών έργων (πρόγραμμα MEDIA Plus, Ανάπτυξη, Διανομή και Προώθηση) (2001–2005) (ΕΕ L 336 της 30.12.2000, σ. 82) (ΕΕ L 13 της 17.1.2001, σ. 34)· απόφαση όπως τροποποιήθηκε από την απόφαση αριθ. 846/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 4).

      (21)  Βλέπε απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001, για την εφαρμογή προγράμματος κατάρτισης για επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-Κατάρτιση) (2001-2005) (ΕΕ L 26 της 27.1.2001, σ. 1)· απόφαση όπως τροποποιήθηκε από την απόφαση αριθ. 845/2004/ΕΚ (ΕΕ L 157 της 30.4.2004, σ. 1).

      (22)  Δεν έχει ακόμα εκδοθεί. Βλέπε COM [2004] 91 τελικό, 2004/0023 (COD).

      (23)  Βλέπε απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με το έκτο πρόγραμμα-πλαίσιο της Ευρωπαϊκής Κοινότητας για δραστηριότητες έρευνας, τεχνολογικής ανάπτυξης και επίδειξης, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) (ΕΕ L 232 της 29.8.2002, σ. 1).

      (24)  Βλέπε απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης «Σωκράτης» (ΕΕ L 28 της 3.2.2000, σ. 1).

      (25)  Βλέπε απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του προγράμματος κοινοτικής δράσης «Νεολαία» (ΕΕ L 117 της 18.5.2000, σ. 1).


title: 2006/408/ΕΚ: Απόφαση του Συμβουλίου, της  12 Ιουνίου 2006 , για το διορισμό στην Επιτροπή των Περιφερειών ενός τακτικού μέλους από τη Γερμανία

text:
               13.6.2006

               EL

               Επίσημη Εφημερίδα της Ευρωπαϊκής Ένωσης

               L 159/14

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12 Ιουνίου 2006
   για το διορισμό στην Επιτροπή των Περιφερειών ενός τακτικού μέλους από τη Γερμανία
   (2006/408/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της γερμανικής κυβέρνησης,
   Εκτιμώντας τα εξής:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ (1) για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010.

               (2)

               Έχει κενωθεί μια θέση τακτικού μέλους της Επιτροπής των Περιφερειών, συνεπεία της παραιτήσεως του κ. Jochen RIEBEL,

         ΑΠΟΦΑΣΙΖΕΙ:
   Άρθρο 1
   Ο κ. Volker HOFF, «Υπουργός της Έσσης για ομοσπονδιακά και ευρωπαϊκά θέματα και Επίτροπος του κρατιδίου της Έσσης στη γερμανική Ομοσπονδία», διορίζεται ως τακτικό μέλος στην Επιτροπή των Περιφερειών προς αντικατάσταση του κ. Jochen RIEBEL, για το υπόλοιπο της θητείας, δηλαδή έως τις 25 Ιανουαρίου 2010.
   Άρθρο 2
   Η παρούσα απόφαση παράγει αποτελέσματα από την ημερομηνία της εκδόσεώς της.

      Λουξεμβούργο, 12 Ιουνίου 2006.

            Για το Συμβούλιο

            Η Πρόεδρος

         U. PLASSNIK

      (1)  ΕΕ L 56 της 25.2.2006, σελ. 75.


title: 2012/744/ΕΕ: Απόφαση του Συμβουλίου διά κοινής συμφωνίας με τον πρόεδρο της Επιτροπής, της 28ης Νοεμβρίου 2012 , για τον διορισμό ενός νέου μέλους της Ευρωπαϊκής Επιτροπής

text:
               4.12.2012

               EL

               Επίσημη Εφημερίδα της Ευρωπαϊκής Ένωσης

               L 332/21

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   διά κοινής συμφωνίας με τον πρόεδρο της Επιτροπής
   της 28ης Νοεμβρίου 2012
   για τον διορισμό ενός νέου μέλους της Ευρωπαϊκής Επιτροπής
   (2012/744/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 246 δεύτερο εδάφιο,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 9 Φεβρουαρίου 2010, το Ευρωπαϊκό Συμβούλιο εξέδωσε την απόφαση 2010/80/ΕΕ (2) για τον διορισμό της Ευρωπαϊκής Επιτροπής για την περίοδο έως τις 31 Οκτωβρίου 2014.

               (2)

               Με την από 16 Οκτωβρίου 2012 επιστολή του, ο κ. José Manuel DURÃO BARROSO, πρόεδρος της Επιτροπής, γνωστοποίησε το Συμβούλιο την άμεση παραίτηση του κ. John DALLI από τη θέση του ως μέλους της Επιτροπής.

               (3)

               Σύμφωνα με το άρθρο 246 δεύτερο εδάφιο της Συνθήκης για τη λειτουργία της Ευρωπαϊκής Ένωσης, θέση που μένει κενή λόγω παραίτησης πληρούται για το υπόλοιπο της θητείας του μέλους από νέο μέλος της αυτής υπηκοότητας.

               (4)

               Ως εκ τούτου, θα πρέπει να διοριστεί ένα νέο μέλος της Επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διά κοινής συμφωνίας με τον κ. José Μanuel DURÃO BARROSO, πρόεδρο της Επιτροπής, το Συμβούλιο διορίζει τον κ. Tonio BORG μέλος της Επιτροπής για το υπόλοιπο της θητείας που λήγει την 31η Οκτωβρίου 2014.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 28 Νοεμβρίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΆΡΗΣ

      (1)  Γνώμη της 21ης Νοεμβρίου 2012 (δεν έχει ακόμη δημοσιευθεί στην Επίσημη Εφημερίδα).

      (2)  ΕΕ L 38 της 11.2.2010, σ. 7.


title: 2012/839/ΕΕ: Απόφαση της Ευρωπαϊκής Κεντρικής Τράπεζας, της 19ης Δεκεμβρίου 2012 , σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας (ΕΚΤ/2012/32)

text:
               29.12.2012

               EL

               Επίσημη Εφημερίδα της Ευρωπαϊκής Ένωσης

               L 359/74

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 19ης Δεκεμβρίου 2012
   σχετικά με προσωρινά μέτρα που αφορούν την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας
   (ΕΚΤ/2012/32)
   (2012/839/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1,το άρθρο 18 και το άρθρο 34.1 δεύτερη περίπτωση,
   Έχοντας υπόψη την κατευθυντήρια γραμμή ΕΚΤ/2011/14, της 20ής Σεπτεμβρίου 2011, σχετικά με τα μέσα και τις διαδικασίες νομισματικής πολιτικής του Ευρωσυστήματος (1), και ιδίως την ενότητα 1.6 και τις ενότητες 6.3.1, 6.3.2 και 6.4.2 του παραρτήματος Ι,
   Εκτιμώντας τα ακόλουθα:

               (1)

               Σύμφωνα με το άρθρο 18.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες των κρατών μελών με νόμισμα το ευρώ (ΕθνΚΤ) μπορούν να διενεργούν πιστοδοτικές και πιστοληπτικές πράξεις με πιστωτικά ιδρύματα και άλλους φορείς της αγοράς, με επαρκή ασφάλεια προκειμένου για δάνεια. Τα κριτήρια καθορισμού της καταλληλότητας των ασφαλειών για τους σκοπούς των πράξεων νομισματικής πολιτικής του Ευρωσυστήματος προβλέπονται στο παράρτημα Ι της κατευθυντήριας γραμμής ΕΚΤ/2011/14.

               (2)

               Σύμφωνα με την ενότητα 1.6 του παραρτήματος Ι της κατευθυντήριας γραμμής ΕΚΤ/2011/14, το διοικητικό συμβούλιο μπορεί οποτεδήποτε να τροποποιεί τα μέσα, τους όρους, τα κριτήρια και τις διαδικασίες διενέργειας των πράξεων νομισματικής πολιτικής του Ευρωσυστήματος. Σύμφωνα με την ενότητα 6.3.1 του παραρτήματος Ι της κατευθυντήριας γραμμής ΕΚΤ/2011/14, το Ευρωσύστημα διατηρεί το δικαίωμα να αποφαίνεται, με βάση οποιεσδήποτε συναφείς κατά την κρίση του πληροφορίες, αν ορισμένη έκδοση, ορισμένος εκδότης, οφειλέτης ή εγγυητής πληροί τα κριτήρια υψηλής πιστοληπτικής διαβάθμισης που το ίδιο απαιτεί.

               (3)

               Η απόφαση ΕΚΤ/2012/3, της 5ης Μαρτίου 2012, σχετικά με την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας στο πλαίσιο της προσφοράς αυτής για την ανταλλαγή χρέους (2) ανέστειλε προσωρινά τις ελάχιστες απαιτήσεις του Ευρωσυστήματος περί ορίων πιστοληπτικής διαβάθμισης των εμπορεύσιμων χρεογράφων που εκδίδει ή εγγυάται πλήρως η Ελληνική Δημοκρατία, θεωρώντας τα εν λόγω χρεόγραφα κατάλληλα καθ’ όλη τη διάρκεια της πιστωτικής αναβάθμισης (collateral enhancement) που παρείχε η Ελληνική Δημοκρατία προς τις ΕθνΚΤ. Με τη λήξη της πιστωτικής αναβάθμισης και επειδή κατά τον χρόνο εκείνο η επάρκεια των εμπορεύσιμων χρεογράφων έκδοσης ή πλήρους εγγυήσεως της Ελληνικής Δημοκρατίας για τους σκοπούς χρήσης τους ως ασφάλειας δεν ήταν διασφαλισμένη, το διοικητικό συμβούλιο εξέδωσε την απόφαση ΕΚΤ/2012/14 (3), με την οποία καταργήθηκε η απόφαση ΕΚΤ/2012/3 με ισχύ από τις 25 Ιουλίου 2012 και τα εν λόγω χρεόγραφα κατέστησαν ακατάλληλα.

               (4)

               Το διοικητικό συμβούλιο λαμβάνει πλέον υπόψη του τη θετική αξιολόγηση της δέσμης μέτρων από την ευρωομάδα (Eurogroup) στο πλαίσιο της πρώτης αναθεώρησης του δεύτερου προγράμματος δημοσιονομικής προσαρμογής της Ελλάδας.

               (5)

               Το διοικητικό συμβούλιο θεωρεί τη δέσμη αυτή μέτρων ενδεδειγμένη, ώστε τα εμπορεύσιμα χρεόγραφα που εκδίδει ή εγγυάται πλήρως η Ελληνική Δημοκρατία να πληρούν τα πρότυπα ποιότητας που διασφαλίζουν την καταλληλότητά τους ως ασφαλειών για τις πράξεις νομισματικής πολιτικής του Ευρωσυστήματος, χωρίς να λαμβάνονται υπόψη πιστοληπτικές αξιολογήσεις διενεργούμενες από τρίτους.

               (6)

               Ως εκ τούτου, το διοικητικό συμβούλιο αποφάσισε να αποκαταστήσει την καταλληλότητα των εμπορεύσιμων χρεογράφων που εκδίδει η εγγυάται πλήρως η Ελληνική Δημοκρατία για τις πράξεις νομισματικής πολιτικής του Ευρωσυστήματος, υπό τον όρο της εφαρμογής συγκεκριμένων περικοπών αποτίμησης διαφορετικών από τις προβλεπόμενες στην ενότητα 6.4.2. του παραρτήματος Ι της κατευθυντήριας γραμμής ΕΚΤ/2011/14.

               (7)

               Το εξαιρετικό αυτό μέτρο θα εφαρμοστεί προσωρινά, έως ότου το διοικητικό συμβούλιο κρίνει ότι είναι εκ νέου δυνατή η κανονική εφαρμογή του πλαισίου του Ευρωσυστήματος όσον αφορά τα κριτήρια καταλληλότητας και τον έλεγχο των κινδύνων προκειμένου για τις πράξεις νομισματικής πολιτικής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αναστολή ορισμένων διατάξεων της κατευθυντήριας γραμμής ΕΚΤ/2011/14 και καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας
   1.   Προκειμένου για εμπορεύσιμα χρεόγραφα που εκδίδει ή εγγυάται πλήρως η Ελληνική Δημοκρατία, αναστέλλεται η εφαρμογή των ελάχιστων απαιτήσεων του Ευρωσυστήματος περί πιστοληπτικής διαβάθμισης, όπως αυτές καθορίζονται στους κανόνες του πλαισίου του Ευρωσυστήματος για την αξιολόγηση της πιστοληπτικής ικανότητας ορισμένων εμπορεύσιμων περιουσιακών στοιχείων του παραρτήματος I, ενότητα 6.3.2, της κατευθυντήριας γραμμής ΕΚΤ/2011/14.
   2.   Εμπορεύσιμα χρεόγραφα που εκδίδει ή εγγυάται πλήρως η Ελληνική Δημοκρατία αποτελούν κατάλληλες ασφάλειες για τους σκοπούς των πράξεων νομισματικής πολιτικής του Ευρωσυστήματος, εφόσον υπόκεινται στις συγκεκριμένες περικοπές αποτίμησης του παραρτήματος της παρούσας απόφασης.
   3.   Σε περίπτωση διαφορών μεταξύ της παρούσας απόφασης και της κατευθυντήριας γραμμής ΕΚΤ/2011/14, κατισχύει η πρώτη.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει στις 21 Δεκεμβρίου 2012.

      Φρανκφούρτη, 19 Δεκεμβρίου 2012.

            Ο Πρόεδρος της ΕΚΤ

         Mario DRAGHI

      (1)  ΕΕ L 331 της 14.12.2011, σ. 1.

      (2)  ΕΕ L 77 της 16.3.2012, σ. 19.

      (3)  ΕΕ L 199 της 26.7.2012, σ. 26.

      ΠΑΡΑΡΤΗΜΑ

         Πρόγραμμα περικοπών αποτίμησης εφαρμοζόμενων σε εμπορεύσιμα χρεόγραφα εκδόσεως ή πλήρους εγγυήσεως της Ελληνικής Δημοκρατίας

                     Ομόλογα Ελληνικού Δημοσίου

                     Κλιμάκιο διάρκειας

                     Περικοπές αποτίμησης χρεογράφων σταθερού και κυμαινόμενου τοκομεριδίου

                     Περικοπές αποτίμησης χρεογράφων μηδενικού τοκομεριδίου

                     0-1

                  15,0

                  15,0

                     1-3

                  33,0

                  35,5

                     3-5

                  45,0

                  48,5

                     5-7

                  54,0

                  58,5

                     7-10

                  56,0

                  62,0

                     > 10

                  57,0

                  71,0

                     Εγγυημένες από την κυβέρνηση τραπεζικές ομολογίες και εγγυημένες από την κυβέρνηση εταιρικές ομολογίες μη χρηματοπιστωτικών οργανισμών

                     Κλιμάκιο διάρκειας

                     Περικοπές αποτίμησης χρεογράφων σταθερού και κυμαινόμενου τοκομεριδίου

                     Περικοπές αποτίμησης χρεογράφων μηδενικού τοκομεριδίου

                     0-1

                  23,0

                  23,0

                     1-3

                  42,5

                  45,0

                     3-5

                  55,5

                  59,0

                     5-7

                  64,5

                  69,5

                     7-10

                  67,0

                  72,5

                     > 10

                  67,5

                  81,0


title: 2005/112/ΕΚ: Αποφασή του Συμβουλίου, της 31ης Ιανουαρίου 2005, για το διορισμό στην Επιτροπή των Περιφερειών ενός αναπληρωματικού μέλους από την Ισπανία

text:
               9.2.2005

               EL

               Επίσημη Εφημερίδα της Ευρωπαϊκής Ένωσης

               L 36/6

      ΑΠΟΦΑΣΉ ΤΟΥ ΣΥΜΒΟΥΛΊΟΥ

   της 31ης Ιανουαρίου 2005
   για το διορισμό στην Επιτροπή των Περιφερειών ενός αναπληρωματικού μέλους από την Ισπανία
   (2005/112/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ισπανικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002 το Συμβούλιο υιοθέτησε την απόφαση 2002/60/ΕΚ για το διορισμό των τακτικών και αναπληρωματικών μελών της Επιτροπής των Περιφερειών (1).

               (2)

               Έχει κενωθεί μία θέση αναπληρωματικού μέλους της Επιτροπής των Περιφερειών, συνεπεία της παραιτήσεως του κ. Carlos Javier FERNÁNDEZ CARRIEDO, που γνωστοποιήθηκε στο Συμβούλιο στις 29 Νοεμβρίου 2004,

         ΑΠΟΦΑΣΙΖΕΙ:
   Άρθρο μόνο
   Ο κ. Tomás VILLANUEVA RODRÍGUEZ, Consejero de Economía y Empleo, Comunidad Autónoma de Castilla y Léon (Σύμβουλος επί Οικονομικών Θεμάτων και Θεμάτων Απασχόλησης στην Αυτόνομη Κοινότητα της Castilla y Léon) διορίζεται ως αναπληρωματικό μέλος στην Επιτροπή των Περιφερειών προς αντικατάσταση του κ. Carlos Javier FERNÁNDEZ CARRIEDO για το υπόλοιπο της θητείας, δηλαδή έως τις 25 Ιανουαρίου 2006.

      Βρυξέλλες, 31 Ιανουαρίου 2005.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 24 της 26.1.2002, σ. 38.


               12.8.2016

               EL

               Επίσημη Εφημερίδα της Ευρωπαϊκής Ένωσης

               C 294/39

         P8_TA(2014)0073
   Εκλογή του Διαμεσολαβητή
   Απόφαση του Ευρωπαϊκού Κοινοβουλίου της 16ης Δεκεμβρίου 2014 για την εκλογή του Ευρωπαίου Διαμεσολαβητή (2014/2092(INS))
   (2016/C 294/10)

      Το Ευρωπαϊκό Κοινοβούλιο,

               —

               έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 24 τρίτο εδάφιο και το άρθρο 228,

               —

               έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενεργείας, και ιδίως το άρθρο 106α,

               —

               έχοντας υπόψη την απόφασή του 94/262/EKAX, ΕΚ, Ευρατόμ, της 9ης Μαρτίου 1994, σχετικά με το καθεστώς του Διαμεσολαβητή και τους γενικούς όρους άσκησης των καθηκόντων του (1),

               —

               έχοντας υπόψη το άρθρο 219 του Κανονισμού του,

               —

               έχοντας υπόψη τις υποψηφιότητες που υποβλήθηκαν (2),

               —

               έχοντας υπόψη την ψηφοφορία κατά τη συνεδρίαση της 16ης Δεκεμβρίου 2014,

               1.

               εκλέγει την Emily O'REILLY για να αναλάβει τα καθήκοντα του Ευρωπαίου Διαμεσολαβητή έως τη λήξη της κοινοβουλευτικής περιόδου·

               2.

               καλεί την Emily O'REILLY να ορκισθεί ενώπιον του Ευρωπαϊκού Δικαστηρίου·

               3.

               αναθέτει στον Πρόεδρό του να δημοσιεύσει τη συνημμένη απόφαση στην Επίσημη Εφημερίδα της Ευρωπαϊκής Ένωσης·

               4.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή και στο Ευρωπαϊκό Δικαστήριο.

      (1)  ΕΕ L 113 της 4.5.1994, σ. 15.

      (2)  ΕΕ C 293 της 2.9.2014, σ. 13.

      ΠAΡAΡTHMA
      AΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 16ης Δεκεμβρίου 2014
      για την εκλογή του Ευρωπαίου Διαμεσολαβητή

         (Το κείμενο αυτού του παραρτήματος δεν επαναλαμβάνεται εδώ, εφόσον αντιστοιχεί στην τελική πράξη, απόφαση 2014/949/EE, Ευρατόμ.)


title: 2012/773/: Απόφαση του Συμβουλίου, της 6ης Δεκεμβρίου 2012 , για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σταθεροποίησης και Σύνδεσης που έχει συγκροτηθεί με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης

text:
               13.12.2012

               EL

               Επίσημη Εφημερίδα της Ευρωπαϊκής Ένωσης

               L 340/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 6ης Δεκεμβρίου 2012
   για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σταθεροποίησης και Σύνδεσης που έχει συγκροτηθεί με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης
   (2012/773/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 2 στοιχείο β), σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το άρθρο 48 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου (1) («συμφωνία») προβλέπει ότι το Συμβούλιο Σταθεροποίησης και Σύνδεσης θεσπίζει, με απόφαση, τις διατάξεις για την εφαρμογή των αρχών που προβλέπει το εν λόγω άρθρο.

               (2)

               Σύμφωνα με τα άρθρα 1 και 2 του πρωτοκόλλου αριθ. 21 για τη θέση του Ηνωμένου Βασιλείου και της Ιρλανδίας όσον αφορά το χώρο ελευθερίας, ασφάλειας και δικαιοσύνης, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της.

               (3)

               Σύμφωνα με τα άρθρα 1 και 2 του πρωτοκόλλου αριθ. 22 για τη θέση της Δανίας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (4)

               Ενδείκνυται να καθορισθεί η θέση που θα ληφθεί εξ ονόματος της Ένωσης, στο Συμβούλιο Σταθεροποίησης και Σύνδεσης, όσον αφορά την υιοθέτηση διατάξεων για τον συντονισμό των συστημάτων κοινωνικής ασφάλισης.

               (5)

               Η Ένωση θα πρέπει, επομένως, να λάβει εντός του Συμβουλίου Σταθεροποίησης και Σύνδεσης τη θέση που εκτίθεται στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σταθεροποίησης και Σύνδεσης που έχει συγκροτηθεί με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Δημοκρατίας της Αλβανίας, αφετέρου, όσον αφορά τη θέσπιση διατάξεων για τον συντονισμό των συστημάτων κοινωνικής ασφάλισης, βασίζεται στο σχέδιο απόφασης του Συμβουλίου Σταθεροποίησης και Σύνδεσης που επισυνάπτεται στην παρούσα απόφαση.
   Οι αλλαγές ήσσονος σημασίας στο σχέδιο απόφασης μπορούν να συμφωνούνται από τους εκπροσώπους της Ένωσης, στο πλαίσιο του Συμβουλίου Σταθεροποίησης και Σύνδεσης, χωρίς ανάγκη έκδοσης περαιτέρω απόφασης του Συμβουλίου.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 6 Δεκεμβρίου 2012.

            Για το Συμβούλιο

            Η Πρόεδρος

         Σ. ΧΑΡΑΛΑΜΠΟΥΣ

      (1)  ΕΕ L 107 της 28.4.2009, σ. 166.

      ΣΧΕΔΙΟ
      ΑΠΟΦΑΣΗ αριθ. …/… ΤΟΥ ΣΥΜΒΟΥΛΙΟΥ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ-ΑΛΒΑΝΙΑΣ
      της …
      σχετικά με την έκδοση διατάξεων για το συντονισμό των συστημάτων κοινωνικής ασφάλισης
      ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
      Έχοντας υπόψη τη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών της, αφενός, και της Δημοκρατίας της Αλβανίας, αφετέρου (1), και ιδίως το άρθρο 48,
      Εκτιμώντας τα ακόλουθα:

                  (1)

                  Το άρθρο 48 της συμφωνίας Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου («συμφωνία») προβλέπει το συντονισμό των συστημάτων κοινωνικής ασφάλισης της Αλβανίας και των κρατών μελών και καθορίζει αρχές για τον εν λόγω συντονισμό.

                  (2)

                  Το άρθρο 48 της συμφωνίας προβλέπει ότι το Συμβούλιο Σταθεροποίησης και Σύνδεσης πρέπει να εκδώσει απόφαση για την υλοποίηση των αρχών που καθορίζονται στο εν λόγω άρθρο.

                  (3)

                  Όσον αφορά την εφαρμογή της αρχής της μη διακριτικής μεταχείρισης, η παρούσα απόφαση δεν θα πρέπει να παρέχει τυχόν επιπρόσθετα δικαιώματα που προκύπτουν από ορισμένα γεγονότα ή καταστάσεις που συμβαίνουν στο έδαφος του άλλου συμβαλλόμενου μέρους, στο οποίο τα γεγονότα ή οι καταστάσεις αυτού του είδους δεν λαμβάνονται υπόψη στο πλαίσιο της νομοθεσίας του πρώτου συμβαλλόμενου μέρους, εκτός από το δικαίωμα εξαγωγής ορισμένων παροχών.

                  (4)

                  Κατά την εφαρμογή της παρούσας απόφασης, το δικαίωμα των Αλβανών εργαζομένων σε οικογενειακές παροχές θα πρέπει να υπόκειται στον όρο ότι τα μέλη της οικογένειάς τους κατοικούν νομίμως με αυτούς τους εργαζομένους στο κράτος μέλος στο οποίο απασχολούνται οι εργαζόμενοι. Όταν τα μέλη της οικογένειάς τους κατοικούν νομίμως σε άλλο κράτος μέλος εφαρμόζεται ο κανονισμός (ΕΕ) αριθ. 1231/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για την επέκταση της εφαρμογής του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 στους υπηκόους τρίτων χωρών οι οποίοι δεν διέπονται ήδη από τους κανονισμούς αυτούς μόνον λόγω της ιθαγένειάς τους (2). Η παρούσα απόφαση δεν θα πρέπει να παρέχει οποιοδήποτε δικαίωμα σε οικογενειακές παροχές για τα μέλη της οικογένειας εργαζομένου που κατοικούν σε χώρα που δεν είναι κράτος μέλος, για παράδειγμα στην Αλβανία.

                  (5)

                  Ο κανονισμός (ΕΕ) αριθ. 1231/2010 επεκτείνει ήδη τις διατάξεις του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (3) και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (4) στους υπηκόους τρίτων χωρών οι οποίοι δεν καλύπτονται ήδη από τις εν λόγω διατάξεις μόνον λόγω της ιθαγένειάς τους. Ο κανονισμός (ΕΕ) αριθ. 1231/2010 καλύπτει ήδη την αρχή του συνυπολογισμού των περιόδων ασφάλισης που κατοχυρώνουν οι Αλβανοί εργαζόμενοι στα διάφορα κράτη μέλη, όσον αφορά το δικαίωμα σε ορισμένες παροχές, όπως καθορίζεται στο άρθρο 48 παράγραφος 1 πρώτη περίπτωση της συμφωνίας.

                  (6)

                  Ενδέχεται να κριθεί αναγκαία η πρόβλεψη ειδικών διατάξεων που να ανταποκρίνονται στα ιδιαίτερα χαρακτηριστικά της νομοθεσίας της Αλβανίας με σκοπό τη διευκόλυνση της εφαρμογής των κανόνων συντονισμού.

                  (7)

                  Για να εξασφαλιστεί η ομαλή λειτουργία του συντονισμού των συστημάτων κοινωνικής ασφάλισης των κρατών μελών και της Αλβανίας, είναι αναγκαία η θέσπιση ειδικών διατάξεων για τη συνεργασία μεταξύ των κρατών μελών και της Αλβανίας, καθώς και μεταξύ του ενδιαφερομένου και του φορέα του αρμόδιου κράτους.

                  (8)

                  Θα πρέπει να εγκριθούν μεταβατικές διατάξεις για να προστατευθούν τα πρόσωπα που καλύπτονται από την παρούσα απόφαση και να διασφαλισθεί ότι δεν θα απολέσουν οποιοδήποτε δικαίωμα εξαιτίας της θέσης της σε ισχύ,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      ΜΕΡΟΣ I

         ΓΕΝΙΚΕΣ ΔΙΑΤΑΞΕΙΣ

      Άρθρο 1
      Ορισμοί
      1.   Για τους σκοπούς της παρούσας απόφασης

                  α)

                  ως «συμφωνία» νοείται η συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αλβανίας, αφετέρου,

                  β)

                  ως «κανονισμός» νοείται ο κανονισμός (ΕΚ) αριθ. 883/2004, όπως εφαρμόζεται στα κράτη μέλη της Ευρωπαϊκής Ένωσης,

                  γ)

                  ως «εκτελεστικός κανονισμός» νοείται ο κανονισμός (ΕΚ) αριθ. 987/2009,

                  δ)

                  ως «κράτος μέλος» νοείται κράτος μέλος της Ευρωπαϊκής Ένωσης·

                  ε)

                  ως «εργαζόμενος» νοείται:

                              i)

                              για τους σκοπούς της νομοθεσίας κράτους μέλους, πρόσωπο που ασκεί δραστηριότητα ως μισθωτός εργαζόμενος κατά την έννοια του άρθρου 1 στοιχείο α) του κανονισμού,

                              ii)

                              για τους σκοπούς της νομοθεσίας της Αλβανίας, πρόσωπο που ασκεί δραστηριότητα ως μισθωτός εργαζόμενος κατά την έννοια της εν λόγω νομοθεσίας,

                  στ)

                  ως «μέλος της οικογένειας» νοείται:

                              i)

                              για τους σκοπούς της νομοθεσίας κράτους μέλους, μέλος της οικογένειας κατά την έννοια του άρθρου 1 στοιχείο θ) του κανονισμού,

                              ii)

                              για τους σκοπούς της νομοθεσίας της Αλβανίας, μέλος της οικογένειας κατά την έννοια της εν λόγω νομοθεσίας,

                  ζ)

                  ως «νομοθεσία» νοείται:

                              i)

                              σε σχέση με τα κράτη μέλη, νομοθεσία κατά την έννοια του άρθρου 1 στοιχείο ιβ) του κανονισμού, όπως εφαρμόζεται για τις καλυπτόμενες από την παρούσα απόφαση παροχές,

                              ii)

                              σε σχέση με την Αλβανία, η νομοθεσία, όπως εφαρμόζεται στην Αλβανία για τις παροχές που καλύπτει η παρούσα απόφαση,

                  η)

                  ως «παροχές» νοούνται:

                              —

                              συντάξεις γήρατος,

                              —

                              συντάξεις επιζώντος,

                              —

                              συντάξεις για εργατικά ατυχήματα και επαγγελματικές ασθένειες,

                              —

                              αναπηρικές συντάξεις λόγω εργατικών ατυχημάτων και επαγγελματικών ασθενειών,

                              —

                              οικογενειακά επιδόματα,

                  θ)

                  ως «εξαγώγιμες παροχές» νοούνται:

                              i)

                              σε σχέση με τα κράτη μέλη:

                                          —

                                          συντάξεις γήρατος,

                                          —

                                          συντάξεις επιζώντος,

                                          —

                                          συντάξεις για εργατικά ατυχήματα και επαγγελματικές ασθένειες,

                                          —

                                          αναπηρικές συντάξεις λόγω εργατικών ατυχημάτων και επαγγελματικών ασθενειών,

                                    κατά την έννοια του κανονισμού, με εξαίρεση τις ειδικές μη ανταποδοτικού τύπου παροχές σε χρήμα, όπως απαριθμούνται στο παράρτημα X του κανονισμού,

                              ii)

                              σε σχέση με την Αλβανία, οι αντίστοιχες παροχές όπως προβλέπονται σύμφωνα με τη νομοθεσία της Αλβανίας, με εξαίρεση τις ειδικές παροχές σε χρήμα χωρίς συνεισφορά, σύμφωνα με το παράρτημα I της παρούσας απόφασης.

            2.   Άλλοι όροι που χρησιμοποιούνται στην παρούσα απόφαση έχουν τη σημασία που τους αποδίδεται:

                  α)

                  όσον αφορά τα κράτη μέλη, στον κανονισμό και στον εκτελεστικό κανονισμό·

                  β)

                  σε σχέση με την Αλβανία, στη συναφή νομοθεσία, όπως εφαρμόζεται στην Αλβανία.

            Άρθρο 2
      Καλυπτόμενα πρόσωπα
      Η παρούσα απόφαση εφαρμόζεται:

                  α)

                  σε εργαζομένους που είναι υπήκοοι της Αλβανίας και απασχολούνται ή έχουν απασχοληθεί νομίμως στο έδαφος κράτους μέλους και οι οποίοι υπάγονται ή υπάγονταν στη νομοθεσία ενός ή περισσότερων κρατών μελών, καθώς και στους επιζώντες τους,

                  β)

                  στα μέλη της οικογένειας των εργαζομένων που αναφέρονται στο σημείο α), με την προϋπόθεση ότι τα εν λόγω μέλη της οικογένειας κατοικούν ή έχουν κατοικήσει νομίμως με τον ενδιαφερόμενο εργαζόμενο το διάστημα κατά το οποίο απασχολείται ο εργαζόμενος σε κράτος μέλος,

                  γ)

                  σε εργαζομένους που είναι υπήκοοι κράτους μέλους και οι οποίοι απασχολούνται ή είχαν απασχοληθεί νομίμως στο έδαφος της Αλβανίας και οι οποίοι υπάγονται ή υπάγονταν στη νομοθεσία της Αλβανίας, καθώς και στους επιζώντες τους, και

                  δ)

                  στα μέλη των οικογενειών των εργαζομένων που αναφέρονται στο στοιχείο γ), με την προϋπόθεση ότι τα εν λόγω μέλη της οικογένειας κατοικούν ή έχουν κατοικήσει νομίμως με τον ενδιαφερόμενο εργαζόμενο το διάστημα κατά το οποίο απασχολείται ο εργαζόμενος στην Αλβανία.

            Άρθρο 3
      Ίση μεταχείριση
      1.   Οι εργαζόμενοι που είναι αλβανοί υπήκοοι και απασχολούνται νόμιμα σε κράτος μέλος, καθώς και οποιαδήποτε μέλη της οικογένειάς τους κατοικούν νόμιμα με αυτούς, τυγχάνουν, όσον αφορά παροχές, κατά την έννοια του άρθρου 1 παράγραφος 1 στοιχείο η), άνευ διακρίσεων για λόγους ιθαγένειας μεταχείριση σε σχέση με τους υπηκόους των κρατών μελών στα οποία απασχολούνται οι εν λόγω εργαζόμενοι.
      2.   Οι εργαζόμενοι που είναι υπήκοοι κράτους μέλους και απασχολούνται νόμιμα στην Αλβανία, καθώς και οποιαδήποτε μέλη της οικογένειάς τους κατοικούν νόμιμα με αυτούς, τυγχάνουν, όσον αφορά παροχές, κατά την έννοια του άρθρου 1 παράγραφος 1 στοιχείο η), άνευ διακρίσεων για λόγους ιθαγένειας μεταχείριση σε σχέση με τους αλβανούς υπηκόους.
      ΜΕΡΟΣ II

         ΣΧΕΣΕΙΣ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΚΑΙ ΤΗΣ ΑΛΒΑΝΙΑΣ

      Άρθρο 4
      Άρση των ρητρών διαμονής
      1.   Εξαγώγιμες παροχές, κατά την έννοια του άρθρου 1 παράγραφος 1, στοιχείο θ) που δικαιούνται τα πρόσωπα που αναφέρονται στο άρθρο 2 στοιχεία α) και γ) δεν μπορούν να υποστούν οποιαδήποτε μείωση, τροποποίηση, αναστολή, κατάργηση ή κατάσχεση εκ του γεγονότος ότι ο δικαιούχος κατοικεί:

                  i)

                  όσον αφορά παροχές προβλεπόμενες από τη νομοθεσία κράτους μέλους, στο έδαφος της Αλβανίας, ή

                  ii)

                  όσον αφορά παροχές προβλεπόμενες από τη νομοθεσία της Αλβανίας, στο έδαφος κράτους μέλους.

            2.   Μέλη της οικογένειας εργαζομένου, όπως αναφέρονται στο άρθρο 2 στοιχείο β), έχουν δικαίωμα σε εξαγώγιμες παροχές κατά την έννοια του άρθρου 1 παράγραφος 1, στοιχείο θ), σημείο i), κατά τον ίδιο τρόπο με τα μέλη της οικογένειας εργαζομένου που είναι υπήκοος του οικείου κράτους μέλους, όταν τα εν λόγω μέλη της οικογένειας διαμένουν στο έδαφος της Αλβανίας.
      3.   Μέλη της οικογένειας εργαζομένου, που αναφέρονται στο άρθρο 2 στοιχείο δ), έχουν δικαίωμα σε εξαγώγιμες παροχές κατά την έννοια του άρθρου 1 παράγραφος 1, στοιχείο θ), περίπτωση ii), ακριβώς όπως τα μέλη της οικογένειας εργαζομένου που είναι υπήκοος της Αλβανίας, όταν τα εν λόγω μέλη της οικογένειας διαμένουν στο έδαφος κράτους μέλους.
      ΜΕΡΟΣ III

         ΔΙΑΦΟΡΕΣ ΔΙΑΤΑΞΕΙΣ

      Άρθρο 5
      Συνεργασία
      1.   Τα κράτη μέλη και η Αλβανία κοινοποιούν αμοιβαία όλες τις πληροφορίες σχετικά με αλλαγές στη νομοθεσία τους που ενδεχομένως αφορούν την εφαρμογή της παρούσας απόφασης.
      2.   Για τους σκοπούς της παρούσας απόφασης, οι αρχές και οι φορείς των κρατών μελών και της Αλβανίας παρέχουν μεταξύ τους κάθε δυνατή διευκόλυνση, σαν να επρόκειτο για την εφαρμογή της δικής τους νομοθεσίας. Η διοικητική συνδρομή από τις εν λόγω αρχές και φορείς παρέχεται καταρχήν δωρεάν. Ωστόσο, οι αρμόδιες αρχές των κρατών μελών και της Αλβανίας μπορούν να συμφωνήσουν την απόδοση ορισμένων δαπανών.
      3.   Για τους σκοπούς της παρούσας απόφασης, οι αρχές και οι φορείς των κρατών μελών και της Αλβανίας μπορούν να επικοινωνούν απευθείας μεταξύ τους, καθώς και με τους ενδιαφερομένους ή τους εκπροσώπους τους.
      4.   Οι φορείς και τα πρόσωπα που καλύπτονται από την παρούσα απόφαση έχουν υποχρέωση αμοιβαίας ενημέρωσης και συνεργασίας, ώστε να εξασφαλίζεται η ορθή εφαρμογή της παρούσας απόφασης.
      5.   Τα πρόσωπα που καλύπτονται από την παρούσα απόφαση ενημερώνουν τους φορείς του αρμόδιου κράτους μέλους ή της Αλβανίας, εφόσον η τελευταία είναι το αρμόδιο κράτος, και του κράτους μέλους διαμονής ή της Αλβανίας, εφόσον η τελευταία είναι το κράτος διαμονής, το συντομότερο δυνατόν σχετικά με κάθε αλλαγή της προσωπικής ή οικογενειακής τους κατάστασης η οποία έχει επιπτώσεις στα δικαιώματά τους επί παροχών δυνάμει της παρούσας απόφασης.
      6.   Η μη τήρηση της υποχρέωσης ενημέρωσης που προβλέπεται στην παράγραφο 5 μπορεί να έχει ως αποτέλεσμα τη λήψη αναλογικών μέτρων σύμφωνα με το εθνικό δίκαιο. Εντούτοις, τα εν λόγω μέτρα πρέπει να είναι ισοδύναμα με εκείνα που εφαρμόζονται σε παρόμοιες καταστάσεις βάσει του εθνικού δικαίου και δεν πρέπει να καθιστούν, στην πράξη, αδύνατη ή υπερβολικά δύσκολη την άσκηση των δικαιωμάτων που αναγνωρίζονται στους ενδιαφερομένους με την παρούσα απόφαση.
      7.   Τα κράτη μέλη και η Αλβανία μπορούν να προβλέψουν εθνικές διατάξεις που να θεσπίζουν τους όρους επαλήθευσης του δικαιώματος σε παροχές ώστε να συνεκτιμάται το γεγονός ότι οι δικαιούχοι κατοικούν ή διαμένουν εκτός του εδάφους του κράτους στο οποίο εδρεύει ο φορέας οφειλέτης. Αυτές οι διατάξεις είναι αναλογικές, δεν συνεπάγονται διακρίσεις λόγω ιθαγένειας και συνάδουν προς τις αρχές που θεσπίζονται στην παρούσα απόφαση. Οι εν λόγω διατάξεις κοινοποιούνται στο Συμβούλιο Σταθεροποίησης και Σύνδεσης.
      Άρθρο 6
      Διοικητικοί έλεγχοι και ιατρικές εξετάσεις
      1.   Το παρόν άρθρο ισχύει για τα πρόσωπα που αναφέρονται στο άρθρο 2 και λαμβάνουν εξαγώγιμες παροχές κατά την έννοια του άρθρου 1, παράγραφος 1, στοιχείο θ), καθώς και για τους φορείς που έχουν αναλάβει την εφαρμογή της παρούσας απόφασης.
      2.   Όταν ένας δικαιούχος παροχών ή αιτών παροχές, ή μέλος της οικογένειάς του, διαμένει ή κατοικεί στο έδαφος κράτους μέλους, όταν ο φορέας οφειλέτης εδρεύει στην Αλβανία, ή διαμένει ή κατοικεί στο έδαφος της Αλβανίας, όταν ο φορέας οφειλέτης εδρεύει σε κράτος μέλος, η ιατρική εξέταση διενεργείται, ύστερα από αίτηση του εν φορέα οφειλέτη, από το φορέα του τόπου διαμονής ή κατοικίας του δικαιούχου, σύμφωνα με τις διατυπώσεις που προβλέπονται από τη νομοθεσία που εφαρμόζει ο εν λόγω φορέας.
      Ο φορέας οφειλέτης ενημερώνει τον φορέα του τόπου διαμονής ή κατοικίας αν η ιατρική εξέταση πρέπει να τηρεί κάποιες ειδικές προδιαγραφές και να καλύπτει συγκεκριμένα σημεία.
      Ο φορέας του τόπου διαμονής ή κατοικίας διαβιβάζει έκθεση στον φορέα-οφειλέτη που ζήτησε την ιατρική εξέταση.
      Ο φορέας-οφειλέτης διατηρεί το δικαίωμα να ζητεί την εξέταση του δικαιούχου από ιατρό της επιλογής του, είτε στο έδαφος όπου βρίσκεται ο τόπος διαμονής ή κατοικίας του δικαιούχου των παροχών ή του αιτούντος παροχές, είτε στη χώρα στην οποία εδρεύει ο φορέας-οφειλέτης. Ωστόσο, ο δικαιούχος μπορεί να κληθεί να μεταβεί στο κράτος του φορέα-οφειλέτη μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής αναληφθούν από τον φορέα-οφειλέτη.
      3.   Όταν ένας δικαιούχος παροχών ή αιτών παροχές ή μέλος της οικογένειάς του κατοικεί ή διαμένει στο έδαφος κράτους μέλους και ο φορέας οφειλέτης εδρεύει στην Αλβανία ή κατοικεί ή διαμένει στην Αλβανία και ο φορέας οφειλέτης εδρεύει σε κράτος μέλος, ο διοικητικός έλεγχος διενεργείται, ύστερα από αίτηση του φορέα οφειλέτη, από τον φορέα του τόπου κατοικίας ή διαμονής του δικαιούχου.
      Ο φορέας του τόπου διαμονής ή κατοικίας υποχρεούται να υποβάλει έκθεση στον φορέα-οφειλέτη που ζήτησε τον διοικητικό έλεγχο.
      Ο φορέας-οφειλέτης διατηρεί το δικαίωμα να ζητεί την εξέταση του δικαιούχου από επαγγελματία της επιλογής του. Ωστόσο, ο δικαιούχος μπορεί να κληθεί να μεταβεί στο κράτος του φορέα-οφειλέτη μόνον εφόσον είναι σε θέση να μετακινηθεί χωρίς αυτό να βλάψει την υγεία του και εφόσον τα έξοδα ταξιδιού και διαμονής αναληφθούν από τον φορέα-οφειλέτη.
      4.   Ένα ή περισσότερα κράτη μέλη και η Αλβανία μπορούν να συμφωνήσουν σε άλλες διοικητικές διατάξεις, εφόσον ενημερώσουν σχετικά το Συμβούλιο Σταθεροποίησης και Σύνδεσης.
      5.   Κατ’ εξαίρεση από την αρχή της δωρεάν αμοιβαίας διοικητικής συνεργασίας που ορίζεται στο άρθρο 5 παράγραφος 2 της παρούσας απόφασης, το πραγματικό ποσό των δαπανών των εξετάσεων που αναφέρονται στις παραγράφους 2 και 3 του παρόντος άρθρου αποδίδεται στον φορέα στον οποίο έχει ανατεθεί η εκτέλεσή τους, από τον φορέα οφειλέτη που τις ζήτησε.
      Άρθρο 7
      Εφαρμογή του άρθρου 126 της συμφωνίας
      Το άρθρο 126 της συμφωνίας εφαρμόζεται σε περίπτωση που ένα συμβαλλόμενο μέρος θεωρεί ότι το άλλο μέρος δεν έχει τηρήσει τις υποχρεώσεις που καθορίζονται στα άρθρα 5 και 6.
      Άρθρο 8
      Ειδικές διατάξεις για την εφαρμογή της νομοθεσίας της Αλβανίας
      Το Συμβούλιο Σταθεροποίησης και Σύνδεσης μπορεί, εφόσον είναι απαραίτητο, να θεσπίσει ειδικές διατάξεις για την εφαρμογή της νομοθεσίας της Αλβανίας στο παράρτημα II της παρούσας απόφασης.
      Άρθρο 9
      Διοικητικές διαδικασίες που περιέχονται σε υφιστάμενες διμερείς συμφωνίες
      Οι διοικητικές διαδικασίες που περιέχονται σε υφιστάμενες διμερείς συμφωνίες μεταξύ κράτους μέλους και της Αλβανίας μπορούν να εξακολουθούν να ισχύουν, υπό την προϋπόθεση ότι οι εν λόγω διαδικασίες δεν έχουν αρνητική επίδραση στα δικαιώματα ή τις υποχρεώσεις των ενδιαφερομένων όπως καθορίζονται με την παρούσα απόφαση.
      Άρθρο 10
      Συμφωνίες που συμπληρώνουν τις διοικητικές διαδικασίες εφαρμογής της παρούσας απόφασης
      Ένα ή περισσότερα κράτη μέλη και η Αλβανία μπορούν να συνάψουν συμφωνίες που σχεδιάζονται ως συμπληρωματικές των διοικητικών διαδικασιών για την εφαρμογή της παρούσας απόφασης, όσον αφορά την πρόληψη και την καταπολέμηση περιπτώσεων απάτης και σφαλμάτων.
      ΜΕΡΟΣ IV

         ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

      Άρθρο 11
      Μεταβατικές διατάξεις
      1.   Δεν αποκτώνται δικαιώματα δυνάμει της παρούσας απόφασης για το χρονικό διάστημα πριν από την ημερομηνία έναρξης ισχύος της.
      2.   Με την επιφύλαξη της παραγράφου 1, ένα δικαίωμα αποκτάται δυνάμει της παρούσας απόφασης ακόμη και αν αναφέρεται σε γεγονός που συνέβη πριν από την ημερομηνία έναρξης ισχύος της.
      3.   Κάθε παροχή που δεν έχει εκκαθαρισθεί ή που έχει ανασταλεί λόγω της ιθαγένειας ή του τόπου κατοικίας του ενδιαφερομένου, εκκαθαρίζεται ή παύει να τελεί σε αναστολή, κατόπιν αιτήσεώς του, από την ημερομηνία έναρξης ισχύος της παρούσας απόφασης, με την επιφύλαξη ότι τα προηγουμένως εκκαθαρισμένα δικαιώματα δεν ρυθμίσθηκαν με εφάπαξ καταβολή.
      4.   Εάν υποβληθεί αίτηση, όπως αναφέρεται στην παράγραφο 3, εντός δύο ετών από την ημερομηνία έναρξης της ισχύος της παρούσας απόφασης, τα δικαιώματα που αποκτώνται, δυνάμει της παρούσας απόφασης, τίθενται σε ισχύ από την ημερομηνία αυτή, και η νομοθεσία οποιουδήποτε κράτους μέλους ή της Αλβανίας περί έκπτωσης ή περιορισμού δικαιωμάτων δεν εφαρμόζεται στα ενδιαφερόμενα πρόσωπα.
      5.   Εάν υποβληθεί αίτηση, όπως αναφέρεται στην παράγραφο 3, μετά τη λήξη της διετούς προθεσμίας που αναφέρεται στην παράγραφο 4, τα δικαιώματα από τα οποία δεν εξέπεσε ο δικαιούχος ή τα οποία δεν παραγράφηκαν, αποκτώνται από την ημερομηνία υποβολής της αίτησης, με την επιφύλαξη τυχόν ευνοϊκότερων διατάξεων της νομοθεσίας κράτους μέλους ή της Αλβανίας.
      Άρθρο 12
      Παραρτήματα της παρούσας απόφασης
      1.   Τα παραρτήματα της παρούσας απόφασης αποτελούν αναπόσπαστο μέρος αυτής.
      2.   Κατόπιν αιτήσεως της Αλβανίας ή της Ευρωπαϊκής Ένωσης, τα παραρτήματα μπορούν να τροποποιηθούν με απόφαση του Συμβουλίου Σταθεροποίησης και Σύνδεσης.
      Άρθρο 13
      Έναρξη ισχύος
      Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

         …,

               Για το Συμβούλιο Σταθεροποίησης και Σύνδεσης

               Ο Πρόεδρος

         (1)  ΕΕ L 107 της 28.4.2009, σ. 166.

         (2)  ΕΕ L 344 της 29.12.2010, σ. 1.

         (3)  ΕΕ L 166 της 30.4.2004, σ. 1.

         (4)  ΕΕ L 284 της 30.10.2009, σ. 1.

         ΠΑΡΑΡΤΗΜΑ I

            ΚΑΤΑΛΟΓΟΣ ΑΛΒΑΝΙΚΩΝ ΕΙΔΙΚΩΝ ΠΑΡΟΧΩΝ ΣΕ ΧΡΗΜΑ ΧΩΡΙΣ ΣΥΝΕΙΣΦΟΡΑ

         ΠΑΡΑΡΤΗΜΑ II

            ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΝΟΜΟΘΕΣΙΑΣ ΤΗΣ ΑΛΒΑΝΙΑΣ


title: Απόφαση (EE) 2017/985 του Συμβουλίου, της 8ης Αυγούστου 2016, με την οποία ειδοποιείται η Πορτογαλία να λάβει μέτρα για τη μείωση του ελλείμματος η οποία κρίνεται αναγκαία προκειμένου να αντιμετωπιστεί η κατάσταση υπερβολικού ελλείμματος

text:
               10.6.2017

               EL

               Επίσημη Εφημερίδα της Ευρωπαϊκής Ένωσης

               L 148/42

         ΑΠΌΦΑΣΗ (EE) 2017/985 ΤΟΥ ΣΥΜΒΟΥΛΊΟΥ
   της 8ης Αυγούστου 2016
   με την οποία ειδοποιείται η Πορτογαλία να λάβει μέτρα για τη μείωση του ελλείμματος η οποία κρίνεται αναγκαία προκειμένου να αντιμετωπιστεί η κατάσταση υπερβολικού ελλείμματος
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 9,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 126 της Συνθήκης για τη λειτουργία της Ευρωπαϊκής Ένωσης (ΣΛΕΕ), τα κράτη μέλη οφείλουν να αποφεύγουν τα υπερβολικά δημοσιονομικά ελλείμματα.

               (2)

               Το Σύμφωνο Σταθερότητας και Ανάπτυξης βασίζεται στον στόχο επίτευξης υγιών δημόσιων οικονομικών ως μέσου ενίσχυσης των συνθηκών για σταθερότητα τιμών και ισχυρή βιώσιμη ανάπτυξη, ικανή να συμβάλει στη δημιουργία θέσεων απασχόλησης. Το Σύμφωνο Σταθερότητας και Ανάπτυξης περιλαμβάνει τον κανονισμό (EΚ) αριθ. 1467/97 του Συμβουλίου (1), που εκδόθηκε προκειμένου να προωθηθεί η ταχεία διόρθωση των υπερβολικών δημοσιονομικών ελλειμμάτων.

               (3)

               Στις 2 Δεκεμβρίου 2009, το Συμβούλιο αποφάσισε, σύμφωνα με το άρθρο 126 παράγραφος 6 της ΣΛΕΕ, ότι στην Πορτογαλία υφίστατο υπερβολικό έλλειμμα και εξέδωσε σύσταση για τη διόρθωσή του το αργότερο μέχρι το 2013, σύμφωνα με το άρθρο 126 παράγραφος 7 της ΣΛΕΕ και το άρθρο 3 του κανονισμού (ΕΚ) αριθ. 1467/97. Μετά το αίτημα των πορτογαλικών αρχών για χρηματοδοτική ενίσχυση από την Ένωση, τα κράτη μέλη που έχουν ως νόμισμα το ευρώ και το Διεθνές Νομισματικό Ταμείο (ΔΝΤ), το Συμβούλιο χορήγησε χρηματοδοτική ενίσχυση στην Πορτογαλία (2). Το Μνημόνιο Συνεννόησης για τους Ειδικούς Όρους της Οικονομικής Πολιτικής («Μνημόνιο Συνεννόησης») μεταξύ της Επιτροπής και των πορτογαλικών αρχών υπογράφηκε στις 17 Μαΐου 2011. Έκτοτε, το Συμβούλιο απηύθυνε δύο νέες συστάσεις προς την Πορτογαλία (στις 9 Οκτωβρίου 2012 και στις 21 Ιουνίου 2013) με βάση το άρθρο 126 παράγραφος 7 της ΣΛΕΕ, με τις οποίες παρατάθηκε η προθεσμία για τη διόρθωση του υπερβολικού ελλείμματος μέχρι το 2014 και το 2015 αντίστοιχα. Σε αμφότερες τις συστάσεις, το Συμβούλιο έκρινε ότι η Πορτογαλία είχε λάβει μεν αποτελεσματικά μέτρα, αλλά ότι είχαν συμβεί μη αναμενόμενα αντίξοα οικονομικά γεγονότα με μείζονες αρνητικές επιπτώσεις για τα δημόσια οικονομικά (3).

               (4)

               Σύμφωνα με το άρθρο 126 παράγραφος 8 της ΣΛΕΕ, το Συμβούλιο αποφάσισε, στις 12 Ιουλίου 2016, ότι η Πορτογαλία δεν είχε αναλάβει αποτελεσματική δράση σε εφαρμογή της σύστασης του Συμβουλίου της 21ης Ιουνίου 2013.

               (5)

               Αν από τα πραγματικά στοιχεία, δυνάμει του κανονισμού (ΕΚ) αριθ. 479/2009, προκύπτει ότι το συμμετέχον κράτος μέλος δεν έχει διορθώσει το υπερβολικό έλλειμμα εντός των χρονικών ορίων που ορίζονται σε σύσταση που έχει εκδοθεί βάσει του άρθρου 126 παράγραφος 7 της ΣΛΕΕ, το Συμβούλιο θα πρέπει να λάβει αμέσως απόφαση δυνάμει του άρθρου 126 παράγραφος 9 της ΣΛΕΕ.

               (6)

               Οι εαρινές προβλέψεις της Επιτροπής του 2016 προβλέπουν συγκρατημένη ανάκαμψη της πορτογαλικής οικονομίας. Το 2016, προβλέπεται αύξηση του πραγματικού ΑΕΠ κατά 1,5 %, όπως και το 2015, που βασίζεται κυρίως στην εγχώρια ζήτηση, σε ένα πλαίσιο μεγάλων ακόμη μακροοικονομικών ανισορροπιών. Το 2016 αναμένεται επιβράδυνση της ιδιωτικής κατανάλωσης λόγω της αύξησης των έμμεσων φόρων και της ελαφράς αύξησης των τιμών της ενέργειας. Η ισχυρή ανάκαμψη της κατανάλωσης διαρκών αγαθών κατά το πρώτο εξάμηνο του 2015 δεν προβλέπεται να διατηρηθεί μεσοπρόθεσμα, δεδομένου ότι τα ακόμα υψηλά επίπεδα ανεργίας και χρέους αναμένεται να διατηρήσουν τις ανοδικές πιέσεις στην αποταμίευση των νοικοκυριών. Οι επιχειρηματικές επενδύσεις επιβραδύνθηκαν ήδη σημαντικά κατά το δεύτερο εξάμηνο του 2015 και δεν αναμένεται να σημειώσουν εκ νέου τους προηγούμενους αυξητικούς ρυθμούς σύντομα, παρά το σχετικά υψηλό ποσοστό χρησιμοποίησης της παραγωγικής ικανότητας. Οι συνολικές επενδύσεις αναμένεται να ενταθούν κάπως το 2017, με τη στήριξη των διαρθρωτικών ταμείων της ΕΕ και χάρη στη βελτίωση των όρων χρηματοδότησης. Οι εξαγωγές προβλέπεται να αυξηθούν σύμφωνα με την εξωτερική ζήτηση, αλλά οι εισαγωγές αναμένεται ότι θα συνεχίσουν να υπερβαίνουν τις εξαγωγές. Ως εκ τούτου, η συμβολή του εμπορικού ισοζυγίου στην αύξηση του ΑΕΠ αναμένεται να παραμείνει ελαφρώς αρνητική, αν και σημαντικά λιγότερο από ό, τι το 2015. Ο πληθωρισμός βάσει του ΕνΔΤΚ προβλέπεται ότι θα αυξηθεί σε 0,7 % το 2016, εξαιτίας κυρίως της αύξησης των έμμεσων φόρων. Μολονότι οι κίνδυνοι αρνητικών αποκλίσεων όσον αφορά τις προοπτικές έχουν αυξηθεί μετά τη δημοσίευση των εαρινών προβλέψεων, τα δεδομένα για το πρώτο τρίμηνο του 2016 και τα προκαταρκτικά στοιχεία για το δεύτερο τρίμηνο επιβεβαιώνουν συνολικά την εικόνα των προβλέψεων για το υπόλοιπο του έτους.

               (7)

            Σύμφωνα με τις εαρινές προβλέψεις της Επιτροπής για το 2016, το έλλειμμα της γενικής κυβέρνησης αναμένεται να μειωθεί στο 2,7 % του ΑΕΠ το 2016. Ο προϋπολογισμός του 2016, ο οποίος άρχισε να ισχύει στις 31 Μαρτίου 2016, θέτει ως στόχο έλλειμμα ίσο με το 2,2 % του ΑΕΠ, που επιβεβαιώθηκε στο Πρόγραμμα Σταθερότητας του 2016. Η διαφορά μεταξύ του στόχου της κυβέρνησης και των προβλέψεων της Επιτροπής οφείλεται στο λιγότερο αισιόδοξο μακροοικονομικό σενάριο της Επιτροπής, που συνεπάγεται χαμηλότερα φορολογικά έσοδα και αύξηση των κοινωνικών δαπανών, καθώς και στη συντηρητικότερη εκτίμηση της Επιτροπής όσον αφορά την απόδοση ορισμένων μέτρων εξυγίανσης, ιδίως όσον αφορά την προβλεπόμενη εξοικονόμηση στην ενδιάμεση κατανάλωση και άλλες τρέχουσες δαπάνες. Σύμφωνα με τις εαρινές προβλέψεις της Επιτροπής του 2016, αναμένεται περαιτέρω μείωση του ελλείμματος της γενικής κυβέρνησης στο 2,3 % του ΑΕΠ το 2017. Η προβλεπόμενη βελτίωση συνδέεται σε μεγάλο βαθμό με έκτακτη πράξη βελτίωσης του ελλείμματος που συνδέεται με την αναμενόμενη ανάκτηση της τραπεζικής εγγύησης της Banco Privado Português (BPP) ύψους περίπου
                   % του ΑΕΠ. Προσαρμοσμένο για αυτήν την εφάπαξ δημοσιονομική επίπτωση, το έλλειμμα προβλέπεται ότι θα ανέλθει στο 2,6 % του ΑΕΠ το 2017. Με βάση την αξιολόγηση της Επιτροπής για την απόδοση των μέτρων που αναφέρονται στον προϋπολογισμό του 2016 και στο Πρόγραμμα Σταθερότητας του 2016, σύμφωνα με τις εαρινές προβλέψεις της Επιτροπής του 2016, αναμένεται επιδείνωση του διαρθρωτικού ελλείμματος κατά
                   % του ΑΕΠ ετησίως το 2016 και το 2017.

               (8)

               Ο λόγος του ακαθάριστου χρέους της γενικής κυβέρνησης προς το ΑΕΠ σταθεροποιήθηκε σε γενικές γραμμές το διάστημα 2013-2015, φθάνοντας σε 129,2 % το 2013, 130,2 % το 2014 και 129,0 % το 2015. Λαμβάνοντας υπόψη τις σημαντικές προσαρμογές αποθεμάτων-ροών το 2016 για τη μείωση του χρέους και τα συνεχιζόμενα πρωτογενή πλεονάσματα, οι εαρινές προβλέψεις της Επιτροπής του 2016 εμφανίζουν μείωση του δείκτη χρέους στο 126 % του ΑΕΠ το 2016 και εν συνεχεία στο 124,5 % του ΑΕΠ το 2017. Η Πορτογαλία δεν φαίνεται να αντιμετωπίζει σοβαρό κίνδυνο δημοσιονομικών εντάσεων βραχυπρόθεσμα, ενώ δεν αποκλείονται ωστόσο βραχυπρόθεσμες προκλήσεις (που απορρέουν από το ακαθάριστο και το καθαρό δημόσιο χρέος, τις ακαθάριστες χρηματοδοτικές ανάγκες, την καθαρή διεθνή επενδυτική θέση, καθώς και το επίπεδο και τις μεταβολές του ποσοστού των μη εξυπηρετούμενων δανείων ή των γενικών κεφαλαιακών αναγκών του τραπεζικού συστήματος). Ωστόσο, μεσοπρόθεσμα, μπορεί να υπάρξουν σημαντικοί κίνδυνοι λόγω του υψηλού χρέους και της μεγάλης ευαισθησίας του δείκτη χρέους σε πιθανές αυξήσεις επιτοκίων και διαταραχές λόγω αρνητικού ονομαστικού ρυθμού ανάπτυξης. Μακροπρόθεσμα, με την προϋπόθεση ότι εξακολουθούν να διατηρούνται επαρκή διαρθρωτικά πρωτογενή ισοζύγια, οι κίνδυνοι βιωσιμότητας φαίνονται χαμηλοί λόγω των συνταξιοδοτικών μεταρρυθμίσεων που υλοποιήθηκαν στο παρελθόν.

               (9)

               Με βάση τα μέτρα δημοσιονομικής πολιτικής που λαμβάνονται στον προϋπολογισμό του 2016, το έλλειμμα της γενικής κυβέρνησης θα είναι μικρότερο του 3 % του ΑΕΠ το 2016. Ωστόσο, σύμφωνα με τις εαρινές προβλέψεις της Επιτροπής για το 2016, είναι περιορισμένο το περιθώριο ασφάλειας για να μην υπερβεί το έλλειμμα την τιμή αναφοράς που ορίζει η Συνθήκη. Σε ένα πλαίσιο μεγάλης αβεβαιότητας όσον αφορά τις οικονομικές και δημοσιονομικές εξελίξεις, οι δημοσιονομικοί στόχοι που προτείνονται για το έτος διόρθωσης θα πρέπει να καθορίζονται σε επίπεδο ελαφρώς χαμηλότερο από την τιμή αναφοράς της Συνθήκης του 3 % του ΑΕΠ, ώστε να διασφαλιστεί η βιώσιμη διόρθωση της κατάστασης υπερβολικού ελλείμματος εντός της ταχθείσας προθεσμίας.

               (10)

               Σύμφωνα με το άρθρο 5 του κανονισμού (ΕΚ) αριθ. 1467/97, στην απόφασή του σχετικά με την ειδοποίηση για τη λήψη μέτρων μείωσης του ελλείμματος σύμφωνα με το άρθρο 126 παράγραφος 9 της ΣΛΕΕ, το Συμβούλιο οφείλει να καλεί το κράτος μέλος να επιτύχει ετήσιους δημοσιονομικούς στόχους οι οποίοι, με βάση τις προβλέψεις στις οποίες στηρίζεται η ειδοποίηση, συνάδουν με ελάχιστη ετήσια βελτίωση ύψους τουλάχιστον 0,5 % του ΑΕΠ ως ενδεικτικό ποσοστό, του κυκλικά προσαρμοσμένου ισοζυγίου του, μη συνυπολογιζομένων έκτακτων και άλλων προσωρινών μέτρων. Δεδομένου ότι η εν λόγω απόφαση του Συμβουλίου εκδίδεται κατά το δεύτερο εξάμηνο του έτους και λαμβάνοντας υπόψη τις τρέχουσες εκτιμήσεις των εαρινών προβλέψεων της Επιτροπής, θα ήταν δικαιολογημένο για το 2016 ένα αμετάβλητο διαρθρωτικό ισοζύγιο προκειμένου να υπάρξει επαρκές περιθώριο ασφαλείας προς μια μόνιμη διόρθωση υπερβολικού ελλείμματος.

               (11)

               Ως εκ τούτου, μια αξιόπιστη και βιώσιμη πορεία προσαρμογής θα απαιτούσε από την Πορτογαλία να επιτύχει έλλειμμα γενικής κυβέρνησης ύψους 2,5 % του ΑΕΠ το 2016, γεγονός που συνάδει με αμετάβλητο διαρθρωτικό ισοζύγιο σε σχέση με το 2015. Οι δημοσιονομικοί αυτοί στόχοι λαμβάνουν υπόψη την ανάγκη αντιστάθμισης των δευτερογενών επιπτώσεων της δημοσιονομικής εξυγίανσης στα δημόσια οικονομικά, μέσω των επιπτώσεών της στην ευρύτερη οικονομία.

               (12)

               Ο στόχος για το έλλειμμα που συνεπάγεται η προτεινόμενη πορεία προσαρμογής δεν συνυπολογίζει την ενδεχόμενη άμεση δημοσιονομική επίπτωση των δυνητικών μέτρων στήριξης των τραπεζών το δεύτερο εξάμηνο του 2016. Αυτό οφείλεται στο γεγονός ότι υπάρχει μεγάλη αβεβαιότητα όσον αφορά την αποτελεσματική εφαρμογή και στατιστική καταγραφή των μέτρων αυτών και, ως εκ τούτου, τις πιθανές επιπτώσεις τους στο έλλειμμα και το χρέος. Τυχόν μέτρα στήριξης του τραπεζικού τομέα θα πρέπει να αποσκοπούν στον περιορισμό του δημοσιονομικού αντικτύπου στο ελάχιστο δυνατό για να διασφαλιστεί η βιωσιμότητα του χρέους.

               (13)

               Για την επίτευξη των δημοσιονομικών στόχων που συνεπάγεται η προτεινόμενη πορεία προσαρμογής, κρίνεται απαραίτητο να εφαρμοστούν πρόσθετα μέτρα εξυγίανσης με εκτιμώμενο αντίκτυπο 0,25 % του ΑΕΠ το 2016, ενόψει επίσης της διαρθρωτικής επιδείνωσης που προσδιορίστηκε στις εαρινές προβλέψεις της Επιτροπής του 2016. Ειδικότερα, η Πορτογαλία οφείλει να εφαρμόσει τα μέτρα που περιλαμβάνονται στον προϋπολογισμό του 2016, καθώς και τον μηχανισμό ελέγχου των δαπανών στην προμήθεια αγαθών και υπηρεσιών, που υπογραμμίζεται επί του παρόντος στο Πρόγραμμα Σταθερότητας του 2016. Ο εν λόγω περιορισμός δαπανών θα πρέπει να συμπληρωθεί με άλλα μέτρα διαρθρωτικού χαρακτήρα που θα μπορούσαν να επικεντρωθούν στο σκέλος των εσόδων με σκοπό την αύξηση της απόδοσης της έμμεσης φορολογίας με τη διεύρυνση της φορολογικής βάσης και τη μείωση των φορολογικών δαπανών. Ένας τρόπος για να επιτευχθεί αυτό θα μπορούσε να είναι η προσαρμογή της ακόμη ευρείας χρήσης μειωμένων συντελεστών ΦΠΑ.

               (14)

               Επιπλέον, η Πορτογαλία θα πρέπει να εντείνει τις διαρθρωτικές μεταρρυθμίσεις για την ενίσχυση της ανταγωνιστικότητας και της μακροπρόθεσμης βιώσιμης ανάπτυξης, σύμφωνα με τις συστάσεις που απηύθυνε το Συμβούλιο στην Πορτογαλία στο πλαίσιο του Ευρωπαϊκού Εξαμήνου και ιδίως τις συστάσεις που συνδέονται με τη διόρθωση των υπερβολικών μακροοικονομικών ανισορροπιών. Συγκεκριμένα, χρειάζονται περαιτέρω δημοσιονομικά-διαρθρωτικά μέτρα για να ενισχυθεί η ανθεκτικότητα των δημοσίων οικονομικών της Πορτογαλίας. Η έγκαιρη και πιστή εφαρμογή του αναθεωρημένου νόμου — πλαισίου για τον προϋπολογισμό και του νόμου για τον έλεγχο των αναλήψεων υποχρεώσεων, καθώς και οι περαιτέρω βελτιώσεις στην είσπραξη των εσόδων και στον έλεγχο των δαπανών, μπορούν να συμβάλουν σημαντικά στην επίτευξη και διατήρηση υγιούς δημοσιονομικής θέσης. Η Πορτογαλία θα πρέπει να υποβάλει σαφές χρονοδιάγραμμα και να εφαρμόσει μέτρα για την πλήρη τακτοποίηση των καθυστερούμενων οφειλών και τη βελτίωση της αποτελεσματικότητας του συστήματος υγειονομικής περίθαλψης, να μειώσει την εξάρτηση του συνταξιοδοτικού συστήματος από τις μεταφορές πιστώσεων του προϋπολογισμού και να διασφαλίσει την εξοικονόμηση δημοσιονομικών πόρων κατά την αναδιάρθρωση των κρατικών επιχειρήσεων.

               (15)

               Σύμφωνα με το άρθρο 126 παράγραφος 9 της ΣΛΕΕ, το Συμβούλιο μπορεί, στο πλαίσιο της απόφασής του να απευθύνει ειδοποίηση δυνάμει της εν λόγω διάταξης, να ζητήσει από το οικείο κράτος μέλος να υποβάλλει εκθέσεις σχετικά με την προσπάθεια προσαρμογής βάσει συγκεκριμένου χρονοδιαγράμματος. Σύμφωνα με το άρθρο 5 παράγραφος 1α του κανονισμού (ΕΚ) αριθ. 1467/97, στην έκθεση του κράτους μέλους θα πρέπει να περιλαμβάνονται οι στόχοι για τις δημόσιες δαπάνες και τα δημόσια έσοδα και να διευκρινίζονται τα μέτρα δημοσιονομικής πολιτικής τόσο στο σκέλος των δαπανών όσο και στο σκέλος των εσόδων, καθώς και να παρέχονται πληροφορίες σχετικά με τα μέτρα που λαμβάνονται σε εφαρμογή των συγκεκριμένων συστάσεων του Συμβουλίου. Για να διευκολύνει την παρακολούθηση της προθεσμίας για τη συμμόρφωση με τις συστάσεις που περιέχονται στην παρούσα απόφαση, καθώς και της προθεσμίας για τη διόρθωση του υπερβολικού ελλείμματος, η Πορτογαλία θα πρέπει να υποβάλει σχετική έκθεση έως τις 15 Οκτωβρίου 2016, ταυτοχρόνως με το σχέδιο δημοσιονομικού προγράμματός της για το 2017.

               (16)

               Εντός της ίδιας προθεσμίας της 15ης Οκτωβρίου 2016,, η Πορτογαλία θα πρέπει επίσης να υποβάλει πρόγραμμα οικονομικής εταιρικής σχέσης, σύμφωνα με το άρθρο 9 παράγραφος 1 και το άρθρο 17 παράγραφος 2 του κανονισμού (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (4). Το πρόγραμμα οικονομικής εταιρικής σχέσης θα πρέπει να περιγράφει τα μέτρα πολιτικής και τις διαρθρωτικές μεταρρυθμίσεις που χρειάζονται προκειμένου να διασφαλιστεί η αποτελεσματική και διατηρήσιμη διόρθωση του υπερβολικού ελλείμματος, αναπτύσσοντας το εθνικό πρόγραμμα μεταρρυθμίσεων και το Πρόγραμμα Σταθερότητας και λαμβάνοντας πλήρως υπόψη τις συστάσεις του Συμβουλίου σχετικά με την εφαρμογή των ολοκληρωμένων κατευθυντήριων γραμμών για την οικονομική πολιτική και την πολιτική απασχόλησης.

               (17)

               Η Πορτογαλία θα πρέπει επίσης να υποβάλλει έκθεση στην Επιτροπή και στην Οικονομική και Δημοσιονομική Επιτροπή, όπως απαιτείται βάσει του άρθρου 10 του κανονισμού (ΕΕ) αριθ. 473/2013, σύμφωνα με τις προδιαγραφές που ορίζονται στον κατ' εξουσιοδότηση κανονισμό (ΕΕ) αριθ. 877/2013 της Επιτροπής (5). Η έκθεση θα πρέπει να υποβληθεί για πρώτη φορά μέχρι τις 15 Ιανουαρίου 2017 και, στη συνέχεια, σε τριμηνιαία βάση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Πορτογαλία θέτει τέλος στην τρέχουσα κατάσταση υπερβολικού ελλείμματος έως το 2016.
   2.   Η Πορτογαλία μειώνει το έλλειμμα της γενικής κυβέρνησης στο 2,5 % του ΑΕΠ το 2016. Ο στόχος αυτός δεν περιλαμβάνει τον αντίκτυπο των άμεσων επιπτώσεων από την πιθανή στήριξη των τραπεζών. Η εν λόγω βελτίωση του ελλείμματος της γενικής κυβέρνησης συνάδει με αμετάβλητο διαρθρωτικό ισοζύγιο σε σχέση με το 2015, με βάση τις εαρινές προβλέψεις της Επιτροπής του 2016. Επίσης, η Πορτογαλία χρησιμοποιεί όλα τα έκτακτα έσοδα για να επιταχύνει τη μείωση του ελλείμματος και του χρέους.
   3.   Πέραν της εξοικονόμησης πόρων που έχει ήδη συμπεριληφθεί στις εαρινές προβλέψεις της Επιτροπής του 2016, η Πορτογαλία θεσπίζει και εφαρμόζει πλήρως μέτρα εξυγίανσης της τάξης του 0,25 % του ΑΕΠ το 2016. Συγκεκριμένα, η Πορτογαλία εφαρμόζει πλήρως τα μέτρα εξυγίανσης που περιλαμβάνονται στον προϋπολογισμό του 2016, συμπεριλαμβανομένου του πρόσθετου ελέγχου των δαπανών στην προμήθεια αγαθών και υπηρεσιών που υπογραμμίζεται στο Πρόγραμμα Σταθερότητας. Η Πορτογαλία συμπληρώνει την εξοικονόμηση αυτή με πρόσθετα μέτρα διαρθρωτικού χαρακτήρα, προκειμένου να επιτύχει τη συνιστώμενη διαρθρωτική προσπάθεια.
   4.   Η Πορτογαλία είναι έτοιμη να θεσπίσει περαιτέρω μέτρα αν προκύψουν κίνδυνοι στην υλοποίηση των δημοσιονομικών σχεδίων. Τα μέτρα δημοσιονομικής εξυγίανσης εξασφαλίζουν τη διαρκή βελτίωση του διαρθρωτικού ισοζυγίου της γενικής κυβέρνησης με ευνοϊκό για την ανάπτυξη τρόπο.
   5.   Για να διασφαλιστεί η βιώσιμη βελτίωση των δημόσιων οικονομικών, η Πορτογαλία εφαρμόζει αυστηρά τον νόμο-πλαίσιο για τον προϋπολογισμό και τον νόμο για τον έλεγχο των αναλήψεων υποχρεώσεων και βελτιώνει περαιτέρω την είσπραξη των εσόδων και τον έλεγχο των δαπανών. Η Πορτογαλία υποβάλλει σαφές χρονοδιάγραμμα και εφαρμόζει μέτρα για την πλήρη τακτοποίηση των καθυστερούμενων και τη βελτίωση της αποτελεσματικότητας του συστήματος υγειονομικής περίθαλψης, τη μείωση της εξάρτησης του συνταξιοδοτικού συστήματος από τις μεταφορές πιστώσεων και τη διασφάλιση της εξοικονόμησης δημοσιονομικών πόρων κατά την αναδιάρθρωση κρατικών επιχειρήσεων.
   Άρθρο 2
   Το Συμβούλιο θέτει στην Πορτογαλία διορία έως τις 15 Οκτωβρίου 2016 για την ανάληψη αποτελεσματικής δράσης και για την υποβολή έκθεσης στο Συμβούλιο και στην Επιτροπή σχετικά με τα μέτρα που έλαβε ανταποκρινόμενη στην παρούσα απόφαση. Στην έκθεση περιλαμβάνονται οι στόχοι για τις δημόσιες δαπάνες και τα δημόσια έσοδα και προσδιορίζονται τα μέτρα διακριτικής ευχέρειας τόσο στο σκέλος των δαπανών όσο και στο σκέλος των εσόδων, καθώς και πληροφορίες σχετικά με τα μέτρα που λαμβάνονται σύμφωνα με το άρθρο 1 παράγραφος 5.
   Άρθρο 3
   Η παρούσα απόφαση απευθύνεται στην Πορτογαλική Δημοκρατία.

      Βρυξέλλες, 8 Αυγούστου 2016.

            Για το Συμβούλιο

            Ο Πρόεδρος

         M. LAJČÁK

      (1)  Κανονισμός (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (ΕΕ L 209 της 2.8.1997, σ. 6).

      (2)  Εκτελεστική απόφαση 2011/344/EE του Συμβουλίου, της 30ής Μαΐου 2011, για τη χορήγηση ενωσιακής χρηματοδοτικής ενίσχυσης στην Πορτογαλία (ΕΕ L 159 της 17.6.2011, σ. 88).

      (3)  Όλα τα έγγραφα που αφορούν τη διαδικασία υπερβολικού ελλείμματος της Πορτογαλίας είναι διαθέσιμα στην ακόλουθη διεύθυνση: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (5)  Κατ' εξουσιοδότηση κανονισμός (ΕΕ) αριθ. 877/2013 της Επιτροπής, της 27ης Ιουνίου 2013, προς συμπλήρωση του κανονισμού (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 244 της 13.9.2013, σ. 23).


title: Απόφαση του Συμβουλίου, της 4ης Δεκεμβρίου 2006 , για την τροποποίηση της απόφασης της 27ης Μαρτίου 2000 με την οποία εξουσιοδοτείται ο Διευθυντής της Ευρωπόλ να διεξαγάγει διαπραγματεύσεις για συμφωνίες με τρίτα κράτη και οργανισμούς που δεν συνδέονται με την Ευρωπαϊκή Ένωση

text:
               19.12.2006

               EL

               Επίσημη Εφημερίδα της Ευρωπαϊκής Ένωσης

               C 311/10

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 4ης Δεκεμβρίου 2006
   για την τροποποίηση της απόφασης της 27ης Μαρτίου 2000 με την οποία εξουσιοδοτείται ο Διευθυντής της Ευρωπόλ να διεξαγάγει διαπραγματεύσεις για συμφωνίες με τρίτα κράτη και οργανισμούς που δεν συνδέονται με την Ευρωπαϊκή Ένωση
   (2006/C 311/02)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το άρθρο 42, παράγραφος 2, το άρθρο 10, παράγραφος 4 και το άρθρο 18 της Σύμβασης για την ίδρυση Ευρωπαϊκής Αστυνομικής Υπηρεσίας (Σύμβαση Ευρωπόλ) (1),
   την πράξη του Συμβουλίου της 3ης Νοεμβρίου 1998 για την έγκριση των κανόνων που αφορούν τις εξωτερικές σχέσεις της Ευρωπόλ με τρίτα κράτη και οργανισμούς που δεν συνδέονται με την Ευρωπαϊκή Ένωση (2), και ιδίως το άρθρο 2,
   την πράξη του Συμβουλίου της 3ης Νοεμβρίου 1998 για την έγκριση κανόνων που διέπουν την εκ μέρους της Ευρωπόλ λήψη πληροφοριών που προέρχονται από τρίτους (3), και ιδίως το άρθρο 2,
   την πράξη του Συμβουλίου της 12ης Μαρτίου 1999 για την έγκριση κανόνων που αφορούν τη διαβίβαση δεδομένων προσωπικού χαρακτήρα από την Ευρωπόλ σε τρίτα κράτη και οργανισμούς (4), και ιδίως τα άρθρα 2 και 3,
   Εκτιμώντας τα εξής:

               (1)

               Απαιτήσεις επιχειρησιακού χαρακτήρα καθώς και η ανάγκη για αποτελεσματική καταπολέμηση μέσω της Ευρωπόλ των οργανωμένων μορφών εγκληματικότητας επιβάλλουν να προστεθούν η Κίνα και το Λιχτενστάιν στον κατάλογο των τρίτων κρατών με τα οποία ο Διευθυντής της Ευρωπόλ εξουσιοδοτείται να αρχίσει διαπραγματεύσεις.

               (2)

               Η απόφαση του Συμβουλίου της 27ης Μαρτίου 2000 (5) θα πρέπει, συνεπώς, να τροποποιηθεί,

         ΑΠΟΦΑΣΙΖΕΙ:
   Άρθρο 1
   Η απόφαση του Συμβουλίου της 27ης Μαρτίου 2000 τροποποιείται ως εξής:
   Στο άρθρο 2, παράγραφος 1, κάτω από την επικεφαλίδα «Τρίτα κράτη», προστίθενται τα ακόλουθα κράτη στον αλφαβητικό κατάλογο:

                  «—

                  Κίνα»·

   και

                  «—

                  Λιχτενστάιν».

   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την επόμενη ημέρα της έκδοσής της.

      Βρυξέλλες, 4 Δεκεμβρίου 2006.

            Για το Συμβούλιο

            Ο Πρόεδρος

         L. LUHTANEN

      (1)  ΕΕ C 316 της 27.11.1995, σ. 2.

      (2)  ΕΕ C 26 της 30.1.1999, σ. 19.

      (3)  ΕΕ C 26 της 30.1.1999, σ. 17.

      (4)  ΕΕ C 88 της 30.3.1999, σ. 1.

      (5)  ΕΕ C 106 της 13.4.2000, σ. 1. Απόφαση όπως τροποποιήθηκε τελευταία με την απόφαση 2005/169/ΕΚ (ΕΕ L 56 της 2.3.2005, σ. 14).


title: Απόφαση της Επιτροπής, της 29ης Νοεμβρίου 2011 , σχετικά με τον διορισμό των μελών της ομάδας εμπειρογνωμόνων για την παροχή τεχνικών συμβουλών για το πρόγραμμα προώθησης της κατανάλωσης φρούτων στα σχολεία

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               C 349/7

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Νοεμβρίου 2011
   σχετικά με τον διορισμό των μελών της ομάδας εμπειρογνωμόνων για την παροχή τεχνικών συμβουλών για το πρόγραμμα προώθησης της κατανάλωσης φρούτων στα σχολεία
   2011/C 349/05
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/986/ΕΕ της Επιτροπής, της 18ης Δεκεμβρίου 2009, σχετικά με τη σύσταση ομάδας εμπειρογνωμόνων για την παροχή τεχνικών συμβουλών για το σχέδιο προώθησης της κατανάλωσης φρούτων στα σχολεία (1), και ιδίως το άρθρο 4,
   Εκτιμώντας τα ακόλουθα:

               (1)

               Η Επιτροπή συγκρότησε ομάδα ανεξάρτητων εμπειρογνωμόνων και καθόρισε τα καθήκοντα και τη δομή της με την απόφαση 2009/986/ΕΕ.

               (2)

               Σύμφωνα με το άρθρο 4 παράγραφος 2 στοιχείο γ) της απόφασης 2009/986/ΕΕ δημοσιεύτηκε πρόσκληση υποβολής υποψηφιοτήτων στον δικτυακό τόπο της ΓΔ Γεωργίας και Αγροτικής Ανάπτυξης της Επιτροπής και στην Επίσημη Εφημερίδα της Ευρωπαϊκής Ένωσης
                   (2). Με βάση τις υποψηφιότητες αυτές και τηρώντας την απαίτηση συλλογής, επεξεργασίας και δημοσίευσης των σχετικών δεδομένων προσωπικού χαρακτήρα σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3), η Επιτροπή θα πρέπει να διορίσει τα μέλη της ομάδας εμπειρογνωμόνων μεταξύ ειδικών που διαθέτουν το κατάλληλο επιστημονικό υπόβαθρο,

         ΑΠΟΦΑΣΙΖΕΙ:
   Άρθρο 1
   1.   Οι ακόλουθοι υποψήφιοι διορίζονται ως μόνιμα μέλη της ομάδας εμπειρογνωμόνων για τριετή ανανεώσιμη θητεία, με έναρξη από την ημερομηνία έκδοσης:

               —

               Saida Barnat

               —

               Margherita Caroli

               —

               Bela Franchini

               —

               Victoria Anna Kovacs

               —

               Αθηνά Λινού

               —

               Charles Fergus Lowe

               —

               Mario Mazzocchi

               —

               Bent Egberg Mikkelsen

               —

               Loes Neven

               —

               Martine Padilla

         2.   Οι ακόλουθοι υποψήφιοι διορίζονται ως αναπληρωματικά μέλη της ομάδας εμπειρογνωμόνων για τριετή ανανεώσιμη θητεία, με έναρξη από την ημερομηνία έκδοσης:

               —

               Alessandra Bordoni

               —

               Michele Cecchini

               —

               Inken Birte Christoph

               —

               Piero Ferrari

               —

               Susana González Manzano

               —

               Michael Kenneth Heasman

               —

               Βαίος Καραθάνος

               —

               Χρυσταλλένη Λαζάρου

               —

               Γιάννης Μανιός

               —

               Timothy (Tim) Marsch

               —

               Morten Kromann Nielsen

               —

               Andrea Pezzana

               —

               Ana Isabel Rito

               —

               Aileen Robertson

               —

               Inge Tetens

               —

               Αντωνία Τριχοπούλου

         Άρθρο 2
   Η παρούσα απόφαση αρχίζει να ισχύει την ημέρα έκδοσής της και εφαρμόζεται μέχρι τις 31 Δεκεμβρίου 2014.

      Βρυξέλλες, 29 Νοεμβρίου 2011.

            Για την Επιτροπή

         Dacian CIOLOȘ

            Μέλος της Επιτροπής

      (1)  ΕΕ L 338 της 19.12.2009, σ. 99.

      (2)  ΕΕ C 296 της 30.10.2010, σ. 25.

      (3)  ΕΕ L 8 της 12.1.2001, σ. 1.